febrero 2021 – Página 15 – Hala Bedi\nGotzon Hermosilla: «Horrelako balak ezin da esan inoiz ez direla hilgarriak»\nfebrero 2 Hizpidea EnNoticias 0\nfebrero 2 Hizpidea EnPrensa 0\nEusko Jaurlaritzak lizitazioa 2020. urtea amaitu baino lehen aterako zuela esan zuen. Hau ezinbesteko baldintza da uda honetan bertan eraikuntza obrak has daitezen baina Guraso Elkarteak adierazi duenez, «obrei ekiteko oso aldeko ez diren\nalbisteekin» hasi da urtea.\nfebrero 1 La Bola Loca 0\nSe trata de un trabajador de FCC que, según ha informado el sindicato LAB, ha fallecido en un accidente «no traumático».\nfebrero 1 Filosofía para Mentes Inquietas 0\n«Tristura handiarekin, min gehien ematen digun albistea eman behar dugu. Hala ere, urte hauetan egindako ibilbidearekin harro gaude». Agur gisara, bi kantuko EP-a aurkeztu dute.


Kale borroka - Wikipedia, entziklopedia askea.\nKale borroka edo kale indarkeria Euskal Herrian gertatutako indarkeria mota bati deitzen zaio, normalean sabotajeei edo ekintza zuzenari lotutakoa. Oro har, ekintzok ideologia abertzale, ezkertiar eta independentista aldarrikatzen duten zenbait pertsona edo taldek eginak izan dira; nahiz eta bestelako helburuekin ere ("sistemaren aurkakoak" eta abar) kale borrokako ekintzak burutu izan dituzten. Espainiako legediaren aurrean, kale borrokaren ekintzaileak ETAkideak ziren eta ondorioz ETAren ekintza terroristatzat hartzen ziren bere ekintzak. Hamarnaka gazte urte luzeetara kondenatuak izan ziren honen ondorioz Arkaitz Bellon, esaterako.\nGetxoko Algortako kutxa automatiko bat erreta, 2005 urtean.\nKale borroka izena hartutako ekintzak askotarikoak dira, poliziarekiko enfrentamenduetatik hasiz sabotaje-ekintza landuetaraino. Esaterako, banketxe baten kutxa automatikoei edo tren geltokiei su ematea; politikari edo polizien autoak erretzea; eraikin ofizialen aurka molotov koktelak jaurtitzea; edo autobusak erretzea kale borrokako eraso errepikatuak izan dira, beste askoren artean.\n1990eko hamarkadatik aurrera, eta 2000koan indar handiagoz, kale borrokaren kontzeptua asko zabaldu da, mota guztietako aldarrikapenezko ekintzei kale borroka deituz, beraien bortizkeria maila txikia edo hutsa izan arren. Horrela, kale borrokatzat hartu izan dira potentzia gutxiko lehergailu suemaileak ezartzea, manifestaldi zapuztuen ostean trafikoa moztea, pintaketak egitea, edota pintura jaurtitzea.\n1 Espainiako legedia\nEspainiako Auzitegi Nazionalak terrorismotzat hartzen ditu kale borroka ekintzak, eta hainbat lagunek urte luzetako espetxe zigorrak bete dituzte horrelako ekintzak egitearen akusaziopean. ETAk 2010az geroztik indarkeria erabiltzeari uko egin baino lehen, Espainiako segurtasun indarrek zioten ETAren aginduz egiten zela kale borroka, ETA eta haren «ingurua», hots, ezker abertzaleko zati handi bat, erakunde bat beraren partaidetzat jotzen baititu. Ezker abertzaletik zein ekintza mota horien egileek berek beti ukatu izan dute ETAren eta kale borrokaren arteko lotura hori izan denik.\nAdibide moduan Asier Rodríguez López Ortuellarra dugu. Mutil hau 22 urte eta erdiko kartzelara zigortua izan zen 2001. urtean egindako Kale Borrokaren ekintza baten ondorioz. Ekintza horretan ertzantzaren auto baten aurkako segadan parte hartu zuen honen aurka Molotov koktelak erabiliz.\nHona hemen urtez urteko estatistikak.\n1991 eta 2003 artean 3.911 kale eraso egon ziren.\n1998ko irailaren eta 1999ko azaroaren artean (ETAren su-etena), 387 kale eraso egin ziren.\n1999an, 390 kale eraso egon ziren Euskal Autonomia Erkidegoan eta Nafarroan. Bizkaian eta Gipuzkoan egon ziren eraso gehienak.\n2000n, 478 kale eraso egon ziren, 133 lehen hiruhilabetean.\n2001ean, 415 kale eraso egon ziren, 123 lehen hiruhilabetean.\n2002an, 193 kale eraso egon ziren, 72 lehen hiruhilabetean.\n2003an, 102 kale eraso egon ziren, 16 lehen hiruhilabetean.\n− − 2004ean, 124 kale eraso egon ziren, 27 lehen hiruhilabetean.\n2005ean, 197 kale eraso egon ziren, 47 lehen hiruhilabetean.\n2006an, 291 kale borroka eraso egon ziren, 80 lehen hiruhilabetean. Eraso hauetan bederatzi pertsona zauritu ziren eta 3.002,8 milioi euroko kalteak eragin zituzten.\n2007an, 776 kale borroka eraso egon ziren, 452 lehen hiruhilabetean. 39 pertsona zauritu ziren eta 4.274,8 milioi euroko kalteak utzi zituzten. Segi ilegalizatzeak, kale borroka erasoen kopuruan asko handitu zuen.\n2008an, 217 kale borroka eraso egon ziren, 113 lehen hiruhilabetean. 28 pertsona zauritu ziren eraso hauetan eta 3.226,9 milioi euroko kalteak utzi zituzten.\n2009ean, 130 kale eraso egon ziren, 27 lehen hiruhilabetean.\n2010eko lehen hiruhilabetean, 6 kale eraso egon ziren.\n2013an, 15 kale eraso egon ziren Euskal Autonomia Erkidegoan. Azaroan, hiru egunetan bost kale eraso egon ziren.\n2014 hasieran, kale erasoak asko hazi ziren. Guztira 15 bat kale eraso egon ziren. 2014ko ekainaren 22an, Artziniegako Kutxabanken bulego bat molotov koktelez erasotu zuten. Garai hauetan, Kutxabank pribatitzen ari ziren.\n↑ Centro de Análisis y Prospectiva: «La kale borroka y la estrategia de ETA», Guardia Zibila.\n↑ «La operación de la Policía contra el terrorismo callejero permite esclarecer hasta el momento al menos once ataques de “kale borroka”»[Betiko hautsitako esteka], Espainiako Barne Arazoetako Ministerioa, 2007-10-19.\n↑ http://www.publico.es/detalle-imagen/304562/?c=http://www.publico.es/espana/304562/la-kale-borroka-queda-desactivada[Betiko hautsitako esteka] Público, 2010-04-06\n↑ http://www.euskonews.com/0256zbk/gaia25604_01.html EuskoNews\n↑ http://www.angelfire.com/pq/terroristas/kale.htm Angelfire\n↑ http://pendientedemigracion.ucm.es/info/cet/documentos%20trabajo/Act_Recuento_ETA.pdf. Pendiente de migración\n↑ https://web.archive.org/web/20131217141304/http://www.larazon.es/detalle_normal/noticias/4519708/la-kale-borroka-rebrota-con-cinco-ataques-en-tres-dias-1#.Ttt1EMqtBk1XwvF La Razón, 2013-11-28\n↑ http://www.elcorreogallego.es/panorama/ecg/el-rebrote-de-la-kale-borroka-en-el-pais-vasco-se-salda-con-una-quincena-acciones-violentas/idEdicion-2014-01-01/idNoticia-845066/ El Correo Gallego, 2014-01-01\n↑ http://www.naiz.info/eu/actualidad/noticia/20140622/desconocidos-incendian-un-cajero-de-kutxabank-en-artziniega Naiz, 2014-06-22\n(Gaztelaniaz) Mujika, Gari. (2008). «Lucha política bajo las capuchas y los cócteles» Gara (Donostia).\nAzken aldaketa 9 otsaila 2022(e)an, 02:50(e)tan\nOrriaren azken aldaketa: 9 otsaila 2022, 02:50.


barren.eus - Erabiltzaile gehien dauden ordu tarteetan autobusaren zerbitzua indartzea eskatu du EH Bilduk\nErabiltzaile gehien dauden ordu tarteetan autobus zerbitzua indartzea proposatu du EH Bilduk. Ildo horretan, gogorarazi du gobernu-taldeak konpromisoa hartu zuela, "EH Bilduk bultzatuta", Elgoibarren auzo guztiak barne hartuko lukeen autobus integraleko zerbitzu bat ezartzeko aukerari buruzko ikerketa bat egiteko, eta gai hori alde bakarrez baztertuta geratu zela adierazi dute, "gobernu taldeak horretarako sortutako alderdien mahaia haustea erabaki zuenean".\nEH Bilduk "Herribusari" buruzko ikerketa zertan den jakin nahi du eta horretarako galdera bat aurkeztu dio gobernu taldeari. "Idatzizko galderan, EH Bilduk gogorarazi du batzorde batean gobernu taldeak HerriBusa martxan jarri aurretik azterketa bat egiteaz hitz egin zuela. Beraz, azterketa hori zein fasetan dagoen jakin nahi dugu". Era berean, Urazandiko autobus zerbitzuaren erabiltzaile kopuruari buruzko datuak eskatu dizkio ezker subiranistak udal gobernuari. Aldez aurretik azterketak egin behar direla ulertu arren, EH Bilduk uste du "HerriBusa" bideragarritasun kontuetatik haratago doala, Elgoibarko herritar askoren oinarrizko beharrei erantzuten dien zerbitzua izango litzatekeelako eta, gainera, tokiko ekonomian kuantifikatzen zailak diren onurak ekar ditzakeelako. "Oso gutxi dira ekonomikoko errentagarriak diren garraio publikoak", adierazi dute.\nAzkenik, EH Bilduren ustez, Urazandiko autobus zerbitzua asteburu osora zabaltzeko aukera aztertu beharko litzateke. Ezker subiranistaren ustez, zerbitzu hori egongo balitz herritarrek erabiliko lukete.\nGutxienez Urazandiko igogailuaren obra bukatu arte martxan egongo da herri barruko autobus zerbitzua (2021-02-25)\nAutobusaren inguruko eztabaidari uko egitea aurpegiratu dio EH Bilduk Udal Gobernuari (2020-11-03)\nHerriko autobus zerbitzuak geraleku gehiago izango ditu astelehenetik aurrera (2020-10-29)\nHerrirako autobus zerbitzu osoa jartzeko eskaera egin du EHBilduk eta eskaera hori aztertzeko konpromisoa hartu du Udalak (2020-09-30)\nElgoibarko udalerri osoa hartuko duen autobus zerbitzua eskatu du EH Bilduk (2020-09-15)


Euskal Herria Bildu - Elikadura burujabetza\nEH Bilduk estatus legala emango dio elikadura buruabetzari\nKategoria: Elikadura burujabetza\nElikadura burujabetza saileko programa, arrantzale, baserritar eta herritarrei zuzentzen diegu.\nElikadura burujabetzak hiru ardatz ditu; kalitatezko elikagaiekiko bermea, burujabetza eta agroekologia, hau da, baserritarron bizi baldintzak, ingurumena eta bertako kultura oinarritzat hartzen dituen eredua iraunkorra.\nDesde Euskal Herria Bildu queremos darle estatus legal a la soberanía alimentaria, cambiando el actual marco legal. Pondremos también los medios para garantizar la participación del sector, el trabajo en común y la planificación. Vamos a trabajar para que la soberanía alimentaria pase a ser responsabilidad de todos y todas, acercando la sociedad a los sectores agrario y pesquero.\nEuskal Herria subjektua izanik, herri guztion elikadura burujabetza berma dadin eta merkatua arautzeko benetako mekanismo demokratikoak ezar daitezen, erabakigune guztietan dauzkagun eskumenak erabiliko ditugu.\nEntre las medidas que proponemos, con el objetivo de dar respuesta a la transversalidad de la soberanía alimentaria y de los sectores básicos, agrario y pesquero, vamos a crear una mesa permanete compuesta por representantes de todas las consejerias. Politika integralak garatzeko, mahai honetan, sektorearen parte-hartzea bermatuko dugu.\nNeurriak, funtsezkoak diren bost ataletan banatzen ditugu:\nSektorearen alde soziala: gizarte justizia eta berdintasunean oinarrituta, gazteei garrantzi handia emanez.\nBaliabiden babesa: lurra, itsasoa, ura, bioaniztasuna, haziak, bertako arrazak,...\nJarduera eredu iraunkorra: Lurra eta herriari lotutako ekoizpen eredu iraunkorra, arrantza selektiboa, transgenikorik gabea, dibertsifikazioa eta desintensifikazioa.\nTokian tokiko garapena: Prezioen behatokia, transformazioa eta merkaturatze kanal motzerako aukera eta araudi berriak.\nFormazio, ikerkuntza eta dibulgazioa: publikoa eta unibertsala.\nPrograma honen bidez, gardentasuna oinarri hartuta, baliabide publikoak barku zein etxalde txiki ugariz osaturiko arrantza eta nekazaritza iraunkorraren zerbitzura jarri nahi ditugu.\nJudit Garciak Elikadura Burujabetzaren inguruko helburuak aurkeztu ditu\nEHBilduren helburu nagusienetako bat herri honen burujabetza lortzea da. Horren barruan elikadura burujabetza klabea da.\nHerri guztiek bere elikagaiak sortzeko behar dituzten politikak diseinatu eta martxan jartzeko eskubidea daukate. Era berean, bere buruaren jabe izan nahi duten eta etorkizunean burujabeak izaten jarraitu nahi duten herriek lehenengo sektore indartsua behar dute. Elikadura oso inportantea delako eta ezin da beste batzuen esku utzi.\nMunduan zehar inposatu zaigun ekoizpen eredua industriala, batzuek kontrakoa esan arren, ez da bidezkoa eta ez da sostengarria. Eredu hau eta eredu dibertsifikatu txikia eta bertako kulturara egokitua ez dira konpatibleak.\nAzkeneko hamarkadetan, Europa eta bertako instituzioek aurrera eramandako ekoizpen industrial/intensibistaren aldeko politikek, Euskal Herriko lehenengo sektorea minimoetara eraman dute: lanpostuen galera, baliabideen urraketa, barku eta baserrien abandonua, transmisio falta, mendeetan zehar pilatutako ezagutzaren galera, etsipena,... Izan ere, Europaren barruan, apusturik intentsibista sutsuena Euskadiko Autonomia Erkidegoko instituzioek egin dute denok ezagutzen ditugun ondorioekin. Hau al da berreskuratu behar den kudeaketa eredua?\nHonen aurrean, EHBildutik elikadura burujabetzaren aldeko apustua egiten dugu. Bai jendartean eta bai sektorean, eraldaketa sustatu nahi dugu. Jendartean lehenengo sektorearen garrantzi estrategikoa azpimarratuz, lehenengo sektoreko ogibideek, dagokien duintasuna berreskuratu behar baitute.\nSektorean, berriz, sindikatu zein sektoreko eragileekin elkarlanean, arrantza, abeltzaintza eta nekazaritza iraunkortasuna bermatuko duten politika eraginkorrak diseinatu eta martxan jarriz lehenbailehen. Paradigma intensibistak baztertuta, sektorean jarduteko beharrezkoak diren baliabideak irmoki babestuz, Euskal Herriko baliabideen erabilera eraginkorrean eta kalitatean oinarritutako ekoizpen sistemak sustatuz, baliabideekiko autonomia, transformazioa eta dibertsifikazioa ardatz hartuko duen errentagarritasuna ahalbideratuz eta elikadura burujabetzarantz pauso sendoak emanez.\nJudit Garcia Llorens\nDuela 37 urte Bargotan (Nafarroa) sortua, egun Olaberrian (Gipuzkoa) bizi da, ekoizpen ekologikoan jarduten duen baserri batean.\nNekazaritza Ingenieritzan lizentziatua (2000, UPNA). Nekazaritza Ekologikoaren inguruan burutu zuen karrera amaiera lana, Nottingham-eko Unibertsitatean (Erresuma Batua). Ekoizpen Ekologikoan masterra (2003, Universitat de Barcelona) eta Goi Mailako Enologia Ikastaroa (2004, Escuela Superior del País Vasco, La Guardia).\nLehenengo sektoreko hainbat enpresetan lan egindakoa da. Era berean, nekazaritza politika bateratuaren diru laguntzen arloko enpresa ezberdinetan hainbat lan burutu ditu. 2007tik geroztik Lurgintza Nekazal S.Coop-an (Gipuzkoako Nekazaritza eta Abeltzaintza Gestio Etxea) nekazaritza teknikaria.\n2011tik Gipuzkoako Batzar Nagusietan Bilduren batzarkidea.


Ekainaren 3an, Iparraldeko errebote txapelketaren barruan, Zubieta eta Senpere taldeek errebote partida jokatuko dute Zubietako plazan – Usurbil Eginez\nEkainaren 3an, Iparraldeko errebote txapelketaren barruan, Zubieta eta Senpere taldeek errebote partida jokatuko dute Zubietako plazan\nZubieta Pilota Elkarteak jakinarazi du, ostiral honetan (ekainak 3), Iparraldeko errebote txapelketaren barruan, errebote partida jokatuko dela Zubietako plazan, arratsaldeko 18:00tan. Honako talde hauek lehiatuko dira: Zubieta-Senpere. Herritarrei plazara gerturatzeko gonbidapena luzatu diete, beti ere eguraldiak laguntzen badu.\nPilota joko modu hau oso ikusgarria da eta zaletasun handia zuen Euskal Herriko leku askotan. Hori bai, plaza handi eta luzeak behar ditu jokatzeko, eta horietako gutxi geratzen dira, batez ere Hego Euskal Herrian. Ipar Euskal Herrian herri askotan dago zaletasuna eta jolas taldea, baina Hego Euskal Herrian urte askoan, Gipuzkoan bereziki, Zubietan, Billabonan eta Oiartzunen. Plaza luzeak, aldiz, badira Hegoaldeko beste zenbait herritan ere, hala nola Andoainen eta Erronkarin.\nPosted on 2022/06/02 by usurbileginezPosted in Orokorra\nAurrekoa Aurreko sarrera: Ekainaren 6tik 10era “Udafest” ekimena ospatuko Zubietan\nHurrengoa Hurrengo sarrera: Kalezarko San Juan Jaiak ekainaren 23tik 26ra ospatuko dira.


Movies | Ikusiz ikasi\nSinopsia Marco saskibaloiko entrenatzaile profesionala da eta krisialdia bizi du arlo pertsonalean, emaztearekin eta lanean. Edanda zihoala auto-istripua jasan ondoren, elkartearen mesederako hiru hilabeteko lanaldia ezartzen diote zigortzat eta denboraldi horretan adimen-desgaitasuna duten pertsonez osaturiko saskibaloi-taldea entrenatu behar izango du. Egiteko horri gogo handirik gabe ekin ondoren, apurka-apurka taldearekin konprometitzen da eta taldekideei esker bere […]\nSinopsia 1946. Alberto Manzi gerratik itzuli eta maisu bezala jarduteko lan bila hasten da. Ez da batere erraza izango lortzea, ez duelako gomendiorik. Azkenean, inork nahi ez duen lana aurkitzen du irakasle bezala hiriko erreformatorioan. Ikasleek ez dute ikasterik nahi eta Albertok beraien konfidantza irabazi beharko du. Pelikulan nabarmendu nahi duguna: Estimua, enpatia, baldintzarik gabeko […]\nSinopsia Kalabazin mutiko ausarta da; ama galtzen duenean harrera-etxera joan behar du eta han bere adineko beste umezurtz batzukaz alkartzen da. Hasieran, aurkako giroan bere lekua aurkitzen saiatzen da. Halanda be, lagun barrien laguntzagaz, Kalabazinek konfiantza izaten ikasten dau, benetako maitasuna eta familia barria aurkitzen ditu. (FILMAFFINITY) PELIKULA LANTZEKO DINAMIKA\nGru, nire bilaurik kutunena\nSinopsiA “Nahaste-borrastea da nagusi Egipton; Guizako piramide handia lapurtu eta kopia puzgarria jarri dute bere lekuan, eta dena bilau maltzur baten erruz. Bitartean, Hiri inguruko auzo lasai batean, Gruren ezkutaleku sekretua dago. Bilau nagusia da Gru eta minionsen ejertzito handiaren eta beste hainbat bitartekoren laguntzarekin pentsaezineko zerbait burutu nahi du. Horretan saiatzen dihardu, bere etsairik […]\nSinopsiA Eric Lomax (Colin Firth) Britaniar Ejertzitoko ofizialak oso atsegin ditu umetatik tren eta trenbideak. Bigarren Mundu Gerran (1939-1945), japoniarrek harrapetu zuten Singapurreko kanpainan (1942) eta lan-kanpamentura bidali zuten Birmania et Tailandiaren arteko burdinbidera. Bizi baldintza negargarriak eta torturak jasan zituen arren, bizirik irautea lortu zuen. Urte askoren buruan, Ingalaterrako ipar aldean bizi da bere […]\nSinopsiA 1984ko udan, Margaret Thatcher lehen ministroa dela, mehatzarien sindikatu nazionalak (NUM) grebarako deia egin zuen. ‘Gay harrotasunaren’ manifestazioan, lesbiana eta gay batzuek dirua biltzen dute langileen familiei laguntzeko, baina sindikatuak ez du diru hori onartzen. Taldeak, orduan, mehatzariekiko hartu-eman zuzenari ekiten diote eta Galeseko herri txiki batera joaten dira. Horrela, auzi beraren haritik bat […]\n© 2019, Ikusiz Ikasi. Delegación Evangelización y Catequesis. Infancia y Juventud. Bilboko Elizbarrutia


Koronabirusa Euskadi eta Nafarroan: kasu positiboak 2020ko abuztuaren 23an\nPublikatuta: 2020/08/23 13:08 (UTC+2) Azken eguneratzea: 2020/10/08 12:55 (UTC+2)\nEuskadin atzemandako koronabirus kasu berrietatik 388 Bizkaian izan dira, 143 Gipuzkoan eta Araban 129 atzeman dira.\nEspainiako Gobernua erkidegoekin bilduko da gaur, zahar etxeetako egoera aztertzeko\nPandemian "nahasmena sortzeari uzteko" eskatu dio Iriartek Eusko Jaurlaritzari\nUrkulluk Monterori erantzun dio: “Euskadin jada arautu da prostituzio-etxeen itxiera”\nPandemia hasi zenetik EAEko hirugarren zifrarik altuena: 661 positibo\nPositibo gehien duten munduko herrien artean zortzigarrena da Espainia\nEuskal Autonomia Erkidegoak 661 positibo berri atzeman ditu azken 24 orduetan PCR proba bidez, pandemia hasi zenetik hirugarren zifrarik altuena. Euskadin jakinarazitako kasu berrietatik 388 Bizkaian izan dira, 143 Gipuzkoan eta Araban 129 atzeman dira. Gainera, EAEtik kanpo bizi den beste pertsona batek ere positibo eman du.\n35 pertsona gehiago ospitaleratu behar izan dituzte Euskadin azken orduetan, eta 21 pertsonak Zaintza Intentsiboko Unitatean jarraitzen dute.\nOsasun Sailak argitaratu duen oharraren arabera, larunbatean 7.359 PCR proba egin ziren, eta haietatik % 9a izan zen positibo.\nHerriei eta R0 indizearen inguruko datu zehatzak, ostera, astelehenean jakinaraziko ditu Osasun Sailak.\nAstelehenean Iñigo Urkullu jarduneko lehendakariak covid-19aren jarraipenerako batzordea gidatuko du Euskadiko egoera epidemiologikoa aztertzeko. Bilera horretan beste hainbat sailburu ere izango dira, hala nola Nekane Murga Osasun sailburua.\nPertsona bat hil da eta 105 covid-19 kutsatu berri atzeman dituzte Nafarroan\nPertsona bat hil da Nafarroan covid-19agatik azken orduetan eta beste 105 kasu gehiago atzeman ditu osasun sistemak. Gainera, hiru pertsona ospitaleratu egin behar izan dituzte.\nHildakoa 88 urteko emakume bat da. Nafarroako Ospitalean artatzen ari ziren baina ezin izan du gaixotasuna gainditu.\nOsasun Sailak emandako datuen arabera, azken egunean 1.723 PCR froga egin dituzte.\nIruña eta Iruñerria dira kasu gehien dituzten zonaldeak, Tutera eta Lizarra ondoren.


Basaurik San Martin eguna ospatuko du berriro Finagan - Deia\nBasaurik San Martin eguna ospatuko du berriro Finagan\nKofradiak iaz ospatu ezin izan zuten ohiko jaietako bat berreskuratu du aurtengoan\ni. ugarte/ basauri 07.11.2021 | 00:18\nKofradiak bi jai tradizional berreskuratu zituen eta, gainera, hainbat jarduera antolatzen dituzte, hala nola irteerak eta bazkariak I. U.\nKofradiak bi jai tradizional berreskuratu zituen eta, gainera, hainbat jarduera antolatzen dituzte, hala nola irteerak eta bazkariak\nGogo handia bazuten ere, eta pena handiz, iaz, Finagako San Martin Kofradiak bertan behera utzi behar izan zituen normalean antolatzen dituzten ekitaldi guztiak. Bereziena, San Martin egunean ospatzen delako, azaroan izaten da, beti 11 egunean edo hurrengo asteburuan. Oraingoan, kofradiak datorren igandean, hilaren 14an egingo den ekitaldia berreskuratu du.\nKofradiatik azaldu dutenez, "iaz maiatzeko errogatiba eta azaroko festa bertan behera utzi behar izan genituen, baita 2021eko errogatiba ere. Beraz, gogo handia dugu berriro Finagan elkartzeko, eta merezi duen moduan ospatu ahal izango dugu egun hau".\nBaina covid-19a oraindik ez da desagertu, eta, beraz, egongo da neurriren bat festa eta antolatu diren ekitaldiak arduraz ospatzeko. Alde horretatik, "bazkaria kendu dugu, jatetxe batean egin ohi genuena". Baina, hala ere, "bazkaria egongo da, koadrila bakoitzak edo Finagara egun horretaz gozatzera joaten denak janaria eraman edo bertan presta baitezake, baina ez dago herri bazkaririk, hau da, bakoitza bere lekuan, leku berean jende askorik egon ez dadin", azaldu dute.\nGainera, ekitaldi bakarra egongo da barruan, hau da, ermitan egingo den meza. Gainerakoa aire zabalean izango da. Eguna 11:45ean hasiko da, prozesioarekin Finaga Txikia etxetik egingo den irteerarekin. Laburra izango da, 12:00etan meza hasten baita ermitan. 13:00etan gaztaina banaketa egingo da eta 15:00ak aldera hasiko dira bazkaltzen. "Gutxienez bi kuadrilla elkartuko gara bazkaltzera, pertsona batek babarrunak prestatuko ditu eta bakoi- tzak janaria eraman dezake eta zelaian egon, aire zabalean". Musikarik ere ez da faltako, txistulariekin eta "pertsona bat egongo da musika jartzen. Baina argi izan behar dugu ez dela beste urte batzuetan bezalako festa izango, jende asko elkartzea saihestuko dugu", aipatu dute.\nAurtengoa 26. edizioa izango da. Kofradiak urte asko daramatza aipatutako bi jaiak antolatzen, Basauriko San Martin de Finaga ermitaren inguruan. Ia kasualitatez hasi zena tradizio bihurtu da, eta kofradiatik gogor eutsi diote bai maiatzeko errogatibari, bai azaroan egiten duten jaiari. Lehenik eta behin, ermita zaharberritu zuten, eta, han, obrak egiten ari zirela, garrantzi handiko aztarnak aurkitu zituzten, orain ermitan ere ikus daitezkeenak. Hainbat helburu ezarri ziren kofradia gisa; alde batetik, "baseliza egoera ezin hobean mantentzea nahi genuen". Baina, bestetik, haratago joatea eta "landa-inguruneetan, baita Basaurin ere, egiten ziren jai ba- tzuk berreskuratzea" planteatu zuten. Beraz, ospakizun tradizionalei balioa eman nahi zieten.\nBaina bi ospakizun horiez gain, "beti saiatu gara gauza gehiago egiten". Horregatik, pandemia baino lehen urtero irteeraren bat edo bazkari herrikoiak antolatzen zituzten herriak bisitatu ondoren, etab. Orain, Finagako jaiez gain, "kofradia batzeko balio duten ekitaldi horiek berreskuratzea ere espero dugu", diote.\nLa Cofradía de San Martín de Finaga recupera fiestas tradicionales de Basauri .


2019ko ekainaren 19a, asteazkena | Ordua Euskal Herrian 09:28:45\nMaiatzaren 9an hasi ziren hondakinak atez ate biltzen Hernanin, %80ko birziklapena lortzeko helburuarekin. Usurbilen eta Oiartzunen ere biltzen dira hondakinak modu horretan. Atez atekoak eta erraustegiek bultzaturik, Euskal Herrian azkar ari da zabaltzen hondakinen inguruko eztabaida. Marian Beitialarrangoitia Hernaniko alkatea eta Andoni Amonarraiz zinegotzia, aurrez aurre jarri ditugu, sistema horren inguruko begirada praktikoa eman dezaten.\nAndoni Amonarraiz (EAJ) atez atekoaren kontra dago; Marian Beitialarrangoitia (ezker abertzalea) alde. Parez pare jarri ditugu haien iritzia jakitekoDani Blanco\nZein emaitza izan du atez ateko bilketak Hernanin, hondakinen sorreran eta birziklapenean, eta zer balorazio egiten duzue emaitza horiez?\nMarian Beitialarrangoitia: Testuingurua kontuan eduki behar da. Biztanle bakoitzeko hondakin kilo kopurua jaisten ari da, eta atez atekoa joera horretan jarri da martxan. Dena den, atez atekoak denbora oso laburrean birziklapena %83ra igotzea lortu du, kalitate oso oneko 115.000 kilo organiko jasotzen dira, eta horrekin batera erreusaren jaitsiera handia izan da, hilean 400.000 kilotatik 78.000 kilotara pasa da. Hori erreala da, datuek abalatzen dute. Zeren eta askotan, sistema honen kontra daudenek zabor turismoa aipatzen dute, baina hartzen baditugu aldameneko herrietako datuak ezin daiteke esan hauetan zabor kopurua igo denik. Gainera, 300.000 kiloz ari gara, hori zaborrez betetako kamoi asko dira.\nAndoni Amonarraiz: Ni sistema honen kontra nago, eta hilabeteak aurrera joan ahala berretsi egiten dut. Erreusaren kontuan, zalantza harrigarri bat dut: nola da posible Usurbilek, 6.000 biztanlerekin, 67 tona sortzea, eta aldiz, 20.000 biztanle dituen Hernanik 69 tona erreus sortzea? Eta bestalde, hondakinek, osotara, modu exajeratuan egin dute behera: 2009ko ekainean 672 tona ziren eta 2010eko ekainean, berriz, 434 tona izan dira. Hori ez da jaitsiera, hori da zaborra desagertu egin dela.\nEta zein da zure hipotesia, Andoni?\nA.A.: Hondakinen jaitsiera gobernuen eta legeen esku ere badago, enpresek bilgarriak murriztu ditzaten eta abar. Baina horrelako legerik ez da eman, eta produkzio sistemak bera izaten jarraitzen du, lehenago ontzitan bildutako xerrak erosten zituen herritarrak, orain ere hala egiten du. Nik uste dut Hernanik hondakin kopuru bera sortzen jarraitzen duela, eta %45,4 jaitsi bada, kopuru hori kalean dago edo beste herrietara joan da. Bestalde, Marianek dio organikoaren kalitatea oso ona dela. Nik prentsan irakurri dudanez [Gipuzkoako Hondakinen] Partzuergoak San Marko mankomunitateari abisua pasa dio Lapatxera iristen den organikoa kalitate txarrekoa delako.\nM.B.: Niri ez didate prentsako artikuluek balio, paper ofizialek baizik. Partzuergoak azkeneko karakterizazioan dio kalitatea %98,4koa dela. Pentsa zein datu ona ematen duen Partzuergoak, badakigunean atez atekoari ahalik eta oztopo gehien jartzen ari dela, karakterizazioak egiten ari direnean gu bertan egoterik izan gabe, eta Lapatxera iritsi eta hurrengo egunean egiten ari direnean, horrek ekar dezakeen galerarekin. Eta hala ere, Partzuergoak datu hori eman du.\nAtez atekoak egiten duena da norbera bere hondakinez arduratzea eta hondakinak murrizteko arrazoietako bat da gremioek ezin dutela jada beren zaborra hiri hondakinentzako kontenedoreetan kamuflatu. Eta legeez hitz egin duzu: lehenengo legeak dio organiko guztia bereizita jaso behar dugula, gaur egun atez atekoak baino ez du hori posible egiten.\nA.A.: Eta bosgarren kontenedoreak.\nM.B.: Bosgarren kontenedoreak ez du hori ahalbidetzen, boluntarioa delako, ez derrigorrezkoa.\nA.A.: Baina nik ditudan datuen arabera atez atekoarekin ere ez da dena jasotzen, 366.00 kilo desagertu dira eta horren zati bat organikoa da.\nM.B.: Desagertu direla frogatu egin behar da, eta bestela, ez dira sortu.\nAutokonposta egiten duten herritarrak askoz gehiago dira orain.\nM.B.: Ehundik gora izatetik ia zazpiehun izatera pasa dira. Sortu den eztabaidaren ondorioz herritarra kontzienteago da bere jarduna garrantzitsua izan litekeela organikoa zirkuitutik ateratzeko.\nA.A.: Atez atekoak egin du Hernanin hondakinez asko hitz egitea. Jendeak ikusi du torlojua gehiago estutu behar dela kontenedore berdera joaten den horrekin, eta bi bilketa sistemen dilema sortu da: atez atekoa edo bosgarren kontenedorea. Egia da autokonposta egitea erabaki duten hernaniarren kopurua handitu egin dela, beti dago hasierako koska bat, ikusiko dugu maila horretan mantentzen den, ederra izango da mantentzen bada.\nOsasunari eta ingurumenari dagokionez, zein eragin eduki dezake hondakinen kudeaketak? Atez atekoa errausketaren alternatiba izateko ezarri da...\nM.B.: Atez atekoak osasuna jartzen du beste edozeren gainetik. Etorkizuna hondakin gutxiago sortzetik igaro behar da, zero zabor lelo sakonera joateko. Inork ez du nahi erraustegi kutsagarririk aldamenean; jar daitezke mila txosten mahai gainean, baina dioxina eta furanoen isurtzaile nagusietakoak izaten jarraitzen dute. Eta ni ez nago prest hernaniarren osasuna, negozio egitea bilatzen duen lobby intzineratzaile baten eskutan uzteko. Atez atekoak, lorpen ugari baditu ere, birziklatu ezin den zati bat uzten du, baina erraustegiak ere bai. Ezberdintasuna da atez atekoaren erreusa inertea dela eta erraustegiak, aldiz, zabortegi kutsagarri bat behar duela errautsak eta eskoriak biltzeko. Atez atekoa Gipuzkoa osoan ezarriko balitz erraustegiak ez luke izango nondik jan, horregatik ari dira erraustegiaren alde daudenak bosgarren kontenedorearen alde egiten, onenean %35eko birziklapen tasa ematen duelako. Hernanik, bera baino handiagoak diren herriek hilabetean jasotako organiko kopuru bera jasotzen du egun bakarrean. Eta bestalde, kaleko kontenedoreak usain eta osasunaren kalterako gune dira, ordutegiak errespetatzen ez direlako.\nA.A.: Niretzako ez da batere osasungarria hondakinak hainbat egunez izozkailuan sartzea, edo langileek hondakinak eskuz jasotzea. Gainera, transferentzi-gune bat jarri da martxan eta bertako lixibiatuak euria jasotzeko kanalizaziotik bideratu dira, argazkiak daude. Nik uste dut ilegala dela eta Eusko Jaurlaritzak ez du horren berri.\nEta erraustegiaren ildotik: ez dut ezagutzen, gaur gaurkoz, erreusarekin amaitzeko errausketa ez beste sistemarik. Ez dugu guk soilik esaten, Frantzian, Alemanian, Japonen, Norvegian...ere bai. Elementu kutsagarriena dela ere ez da egia; ekologisten jomuga nagusi izan dira erraustegiak eta horregatik lege murriztaileenak aplikatu dizkiote CO2 isurketei, zementu fabrikei baino hamar aldiz gutxiago isurtzea exigitzen diete. Nik ez dut esaten isurtzen ez dutenik, baina bai diot autoek ere isurtzen dutela, eta horregatik ez diogu autoan ibiltzeari uzten.\nM.B.: Herrien zerrendak denok jar ditzakegu. Nik aipatu dezaket herri bat bigarren erraustegia jarri baino lehen zero zabor programa jarri duena, San Frantziskotik hasita. Gauza ez da adibideak jartzea, gauza da, kutsagarria ez den alternatiba baldin badugu, horretara jotzea.\nEkonomikoki jasangarria al da zabor bilketa hau?\nA.A.: Nik uste dut hondamendia dela. Aurreko sistema mantentzea eta bosgarren kontenedorea ezartzea 1.660.000 euro kostako litzateke urtean. Atez atekoa martxan jarri denetik irailaren 13ra arte –Udaleko kontu-hartzailearen datuak dira–, 1.354.000 euro gastatu dira. Ez dira kontabilizatu funtzionarien ordu extrak, ezta ibilgailuen erabilera gastuak ere; falta dira materia organikoa tratatzeko gastuak; San Markori egin beharreko ekarpena ez da kalkulatu... Eta hala ere, non dauden ez dakigun 300.000 kilo zabor falta dira.\nM.B.: Sistema bat ezartzen denean erantsitako inbertsio gastu batzuk daude, epe batean amortizatu beharrekoak. Atez atekoaren bideragarritasuna ez du sistema ezartzeko gutxiago edo gehiago gastatzeak neurtzen, baizik eta behin sistema finkatuta, honek duen urteroko ohiko gastuek. Hernani ez dago fase horretan. Nik beti defendatu izan dut atez atekoa beste sistemaren tankerakoa dela gastu aldetik, baina garestiagoa izango balitz ere babesten segituko nuke, uste baitut osasunak ez duela preziorik.\nHala ere, hemen bi gastu mota daude: biltzeagatik sortzen dena eta tratatzeagatik sortutakoa. Atez atekoak bilketan gastu handiagoa du, noski, ez da gauza bera 7.000 zintzilikairu biltzea edo 50 kontenedore, baina lanpostu gehiago sortzen du. Tratamenduari dagokionez, erreusa da zati garestiena, eta ez dauka zerikusirik orain ordaitzen dugunak lehen ordaintzen genuenarekin. Eta bestalde, nola ulertzen da edozein enpresa pribatuk tona bat materia organiko 60 eurotan konpostatzea eta Aldundiak, aldiz, 100 kobratzea? Tamalez gaia politizatu egin da eta azpian prezioak merkatzeko interes falta dago, atez atekoaren onurak ageriago geratuko liratekeelako. Hernaniko Udalak diru-sarrera gehiago izatea lortu du ontziak, papera eta beira birziklatzeagatik. Katalunian herri bakarra dago atez atekoa kendu duena –erabaki politiko batengatik–, eta denok dakigu katalanek la pela nola kontrolatzen duten. Egia da hasierako kalkuluak ez zeudela guztiz egokituta, baina sistema berria da eta ni harro nago aurrenekoak izateaz.\nA.A.: Batetik, San Marko mankomunitatea prezio hori ari da ordaintzen organikoa konpostatzeagatik Partzuergoarekin hitzarmen hau [eskuetan du] sinatu ez duelako. Honekin %25 merkeago da, eta guk ez dugu sinatu. Bestetik, orain ematen du atez atekoaren balioa lanpostuak sortzea dela. Bada, beste modu bat lanpostuak sortzeko ordenagailuak kendu eta eskuz idaztea da. Jakin nahiko nuke hernaniar guztiek zaborra kalean pilatuta utziko balute, zenbat baliabide mekaniko eta zenbat giza-baliabide beharko liratekeen guztia esandako ordutegian biltzeko. Baina ez baldin bada hasieran proposatutako atez atekoa betetzen, eta aldiz, bilketa ordutegiak zabalgoak diren beste atez ateko sistema bat ezartzen bada, kostua ezberdina da.\nM.B.: Sistema ez da aldatu. Beste gauza bat da kalkulua ez egotea guztiz egokiturik. Badaude herriak urte osoa behar izan dutenak bilketa denbora optimizatzeko. Dena den, argitu nahi nuke %25eko kontu hori. Lehenik, ez da egia. Partzuergoak, hasierako hilabeteetan ez zuen %25 merkeago kobratu, baina orain merkeago kobratzen ari da badakielako egiten ari zena ilegala zela. Eta bigarrenik, San Markok ez zuen hitzarmena sinatu, ez organikoa %25 merkeago konpostatzea nahi ez zuelako, baizik eta eskuak lotzen zizkiolako eta Partzuergoa pasatzen zelako kontrol guztia izatera, eta horrek monopolioa dirudi.\nEta herritarrari nola eragiten dio kudeaketa horrek zabor tasan?\nM.B.: Guk esana dugu herritarrak zabor tasa handia ordainduta ere, ez duela kutsatzeko eskubiderik. Orain arte, zabor tasaren zati bat administrazioak ordaindu du; zaila litzateke epe motzean herritarrari tasa hori jaistea, lehenik lortu beharko genukeelako Udalak ordaintzen duen zatia murrizten joatea. Bestalde, gaur egun tasa ezberdinak daude: autokonposta egiten dutenek, edo landaguneetan hondakinak bilketa gunera eraman behar dituztenek, gutxiago ordaintzen dute, esfortzu handiagoa egiten dutelako.\nA.A.: Ideala litzateke herritarrek ordaindu ahal izatea Udalak eskaintzen dituen zerbitzu guztiak. Baina nik uste ez garela inoiz horretara iritsiko, erreusa tratatzea garestia da, herritarrak harrituko lirateke kostua jakingo balute.\nM.B.: Esan duzu erreusa tratatzea garestia dela. Are garestiago izango da errauste sistemarekin...\nA.A.: Hobe da dirua tratamendu sistema horrekin gastatzea erreusa zabortegietan uztera itzultzea baino. Bartzelonan izan ginenean, erreusari “ia inerte” deitzen zaioten, eta pack-ak eginez harrobietan biltzea pentsatzen zuten... Guk gurutzea egiten genuen, hori tratatu egin behar da.\nM.B.: Kentzen badiogu organiko gehiena eta benetan jartzen baditugu I+G+B errekurtsoak pixoihalak autokonpostagarri izateko, ez didazu esango ezin dugula %20ko erreusa izatetik %10 izatera pasa? Ez naiz asmatzen ari, munduan egiten ari dira. Inertizatu eta askoz leku txikiagotan bildu ahal izango litzateke.\nA.A.: Zuk etorkizunaz hitz egiten didazu. Denok gaude ados erreusak ahalik eta txikiena izan behar duela, eta nik horretarako kontzientziazioa eta bosgarren kontenedorea proposatzen ditut. Gaur eta hemen bizi diren herritarrei bizitza errazteaz ari naiz, eta ez haiek kaltetzeaz etorkizuneko balizko osasun arazoen kontura. Oraingo bitartekoak erabili behar ditugu, eta horiek hobetu idealera iritsi arte, baina bitartean ezin dugu hibernatzen egon, bizi egin behar dugu.\nHernaniarren eguneroko bizitza nola aldatu du atez atekoak?\nM.B.: Ohitura aldaketa txiki bat da, baina hain da txikia, jendea segituan egokitu dela. Sortutako krispazioaren aurrean, herritarrak konturatu dira ez dela hain konplikatua. Niri jendeak kalean esan izan dit errazagoa dela, adinekoentzat hurbilagoa dela... Egongo da gauzak ongi egin nahi ez dituenik, baina atez atekoaren kontra daudenek ezin dute hori sustatu. Horrek esan nahi bailuke, herriarentzat ezartzen diren arauak, norbere gustuaren arabera, errespetatu daitezkeela edo ez.\nA.A.: Nik uste dut herritarren zati handi bat desobedientzia zibila egiten ari dela, eta oso atsekabetuta daudela. Zuk errealitate bat ezagutzen duzu eta nik beste bat. Etxean zaborra eduki behar izatea nahi duzun denbora baino gehiagoz...\nM.B.: Nire etxean ez da horrela: hiru egun dauzkat organikorako, bi plastikoentzako... Nik erreusa hilean behin ateratzen dut, ez dudalako obsesiorik nik sortu dudan hori etxetik ateratzeko.\nA.A.: Nik, eskuak zikinak baditut, garbitu egiten ditut. Eta zikinkeria nigandik gertu ahalik eta gutxien edukitzen saiatzen naiz.


Iglesia de San Martín de Bachicabo - alavaturismo - web.araba.eus\nIglesia de San Martín de Bachicabo - alavaturismo\nSan Martín de Bachicabo eliza\nBachicaboko San Martin Elizak, izen bereko herrian, tenplu berean bi erretaula miresteko esperientzia paregabea eskaintzen dio bisitariari..\nZirkunstantzia bitxi horren jatorria 2006an izan zen, kasualitatez, absidean erretaula simulatu bat aurkitu baitzen, erretaulari zaharberritzeko ematen zion mihise bat kendu ondoren.\nOrain zizelkatutako erretaularen aurrerapenak bi lanak hasierako posizioekiko aldaketa esanguratsurik gabe ikusteko aukera ematen du, eta bakarra egiten du.\nZaharberritzaileek ez zuten inoiz imajinatu zer aurkituko zuten absideko hormatik zintzilik dagoen eskuz margotutako mihise zaharra desmuntatzean. Berez, 35 metro karratuko erretaula bat da, harrian zizelkatua, eta «simulatua» deitzen zaio, harri gainean margotua dagoelako, eta ez zurez zizelatua, ohikoa den bezala.\nGainera, altuera handiko nabe laukizuzen bakarreko elizak Arabako arte barrokoko bildumarik onenetako bat du, arkitektura-diseinuaren izaera berritzaileagatik, eskulturak Gregorio Fernandezen obrarekin lotzeagatik eta Rubens eta Van Dycken lanetan oinarritutako mihise flamenko nabarmenen presentziagatik.\nBachicaboko San Martin elizara bisita gidatuak eskaintzen dira, Gaubeako Turismo Bulegoak antolatuta.\nBachicaboko San Martin eliza\nEliza gida turistikoetarako (Gaubeako Informazio Bulegoa) eta gurtzarako bakarrik irekitzen da.\nAñanako Turismoa - Bachicaboko San Martin Eliza


Erakusketako diapositiben proiekzioa: Debekatua norabidea aldatzea eta Plastikoak, Gu Dexin | Artitz Guggenheim Bilbao\nArte eta iraultza kulturala | Kritika | Kultura eta globalizazioa\nGu, Dexin | Huang, Yong Ping | Xiao, Lu\nTxinan, 1989. urtea China/Avant-Garde izeneko erakusketa bikainarekin hasi zen, Pekingo Arte Nazionalaren Galerian. Erakusketa hartan burutu zen hamarkada bat, Txina osoan jardunean zeuden artisten artelan abangoardistak, probokatzaileak eta esperimentalak ezagutzera emanez. Estatuaren arte-eskolek hamarkadetan inposatutako ortodoxia errealista sozialista eraitsiz, grina biziz esperimentatzen zuten artistek pintura abstraktoarekin, topatzen zuten txatarraz egindako instalazioekin eta baita performanceekin ere. Kritikak 85eko Uhin Berria izena eman zion mugimendu horri.\nErakusketa historiko hura hemen jasotzeko, ekimenaren estreinaldiko egunean, 1989ko otsailaren 5ean, alegia, eszenaratu ziren performancerik aipagarrienak islatzen dituzten diapositibak erabili ditugu, Xiao Lu artistaren Elkarrizketa tartean dela. Ustegabeko performance horretarako, pistola bat eraman zuen artistak eta bere instalazioaren aurka tiro egin zuen; ondorioz, itxi egin zuten hainbesteko ikusmira sortu zuen erakusketa, hura ireki eta bi ordu besterik ez igaro zirenean.\nHemen jarritako hiru artelanak No U-Tum erakusketan egon ziren ikusgai. Gu Dexin-en instalazioa plastikozko objektuez egina da: esaterako, arropa-pertxak edota zabor artean aurkitu edo egunez egun biltzen zituen gauzak. Ondoren, objektu horiek soldagailu batez erretzen zituen, gorputz-atal eta hondakinen antza zuten gorputz forma itxuragabeak bihurtu arte, eta gero pilatu egiten zituen, guri gogora ekartzeko kritikari batek esandakoa: “gizateriaren edertasun eta handitasun ideal deitutakoen atzean aurkitzen den arbuioa”.\nHuang Yong Ping artista Xiamen hiriko Dada taldearen sortzailea izan zen. Ospea lortu zuen bere margolanei sua ematen zielako, artegintza ofizialaren amaiera sinbolizatzeko. Hemen dugu Huang-en artelanik kanonikoena: Pintura txinatarraren historia eta Pintura modernoaren historia laburra, garbigailuan bi minutuz garbituak.\nInspirazio iturri zuen Marcel Duchamp artista, hark esaten baitzuen eguneroko bizitza ere artegintza dela nolabait, baita beste hainbat filosofo ere, tartean europar posestrukturalistak eta zen eta tao filosofietako jakintsuak; hala, ekialdeko nahiz mendebaldeko artegintza birrindu zuen Huang-ek, ore itxuragabea bihurtzeraino, eta beira puskatu baten gainean ezarri zuen, egurrezko kutxa baten gainean. Izenburua pintzelez margotua dago tapaki irekian. Huangen jarrera irreberentea, ikuskizuna, lengoaia eta adimena bateratzen dituena, erreferentea da gure erakusketa osoan zehar. Eszeptizismoak eta egiari nahiz ekialdeko nahiz mendebaldeko botereari eginiko kritikak bultzatzen dituzte artista horiek, lengoaia artistiko berri eta harrigarri bat asmatzera. Behin ohiko sistema ezarriak birrinduta, norantz ote goaz?\nChina/Avant-Garde erakusketan, lehenengo aldiz aurkeztu zen artegintza esperimentala Txinan, erakunde publiko garrantzitsu batean. Erakusketaren logotipoa, trafiko seinale bat (debekatua norabidea aldatzea), ausarta eta zuzena zen. Artista-belaunaldi aurrerazale horrentzat, heldutasunera erreforma liberalen hamarkadan iritsiak izanik, ez zegoen atzera bueltarik.\nChina/ Avant-Garde erakusketarekin zerikusia izan zuten artista eta kritikari txinatarren begietara, “Debekatua norabidea aldatzea” seinaleak sinbolizatzen zuen, proiektu handi hartan, haien idealismoa: artegintza esperimental erradikala ikertzen hasiak ziren, eta harrezkero ez zegoen atzera itzultzerik


Street workoutaren oinarriak eta filosofia bertatik bertara ezagutarazteko eta era guztietako pertsonak street workoutean murgildu daitezen bultzatzeko, kalistenia jardunaldia egingo da uztailaren 2an, larunbata, Plazakoetxeko parkean.\nGaldakaoko bizilagunak kirol horretan murgiltzea sustatuko du jardunaldiak, izan ere, profesionalen laguntzekin, street workaoutean lehen pausuak eman ahal izango dituzte herritarrek. Gainera, bertaratzen direnek aukera izango dute kirol horretan denbora asko daramaten pertsonekin elkartzeko, haiekin zalantzak eta kezkak partekatzeko, eta kirol horri buruzko ikusmoldeak zabaltzeko.\nNabarmentzekoa da jardunaldi parekidea izango dela hurrengo asteko larunbatekoa, eta talde mistoen parte hartzea sustatuko dela, emakume gehiago has daitezen street workoutaren munduan.\nAntolakuntza arduratuko da ekintza honetarako beharrezkoa den material eta langile guztiak eskura jarri eta koordinatzeaz, eta baita janaria eta edaria emateaz zein atsedenen dinamizazioaz ere.\n12 urtetik gorako herritarrek parte hartu ahalko dute ekimenean, aldez aurretik izena emanda. Izena emateko galdetegi hau bete behar da ondorengo helbidean: https://forms.gle/h6JECERomUskQGNM7. Era berean, izena ematen dutenekin datu base bat sortuko du Galdakaoko Udalak mota horretako jardueren jarraipena egin ahal izateko.


San ANDRES, apostolua\nGenesaret, edo Tiberiades, edo Galileako lakua, hiru eratara izendatzen du Ebanjelioak leku berbera. Tekniko jankintsuak oraintsu aurkitu omen dute itsasontzi bat, garai hartakoa delako ustez. Hori baino behinago dugu ANDRES beraren berri jasotzea. Itsasontzia ordukoa dela eta ez dela eztabaidak darabilzkiete jakintsuek; baina Andresek Jesusen deia jaso eta jarraitu zuena ordukoa eta gaurkoa da. Hauxe da gaurko ospakizun honekin egiztatu nahi duguna.\nANDRES, Betsaidakoa zen, Jesus ezagutu eta Berari baietza eman zien bien arteko bat. “Protocletos” deitzen diote, lehenengo deitua. Jesusen galderari: “Zeren bila zabiltzate?”, gogo beteko erantzuna ematen diote: “Maisu, non bizi zera?”. Jesusen erantzunaz bai pozik Andres: “Etorri eta ikusiko duzu”.\n“Nondik edo nola jakin genezaken ikasleak gau hartan ikusi eta ikasitakoa!” (San Agustin). Harrezkero Andres Jesusi eskaini zitzaion osorik eta betiko.\nJesus berpiztuta gero, apostolu lagunak bezala, Andres Asia Txikian barrena ibili zen, Caucaso inguruetara iritsiz. Acayako Patras hirian bertako agintari nagusiarengana hurbildu zen eta adore handiz eraso zion: “Zuk ere, Egeas, ezagutuko bazenu Gurutzearen misterioa, seguru asko berarengan sinistu eta gurtuko zenuke”. Buruzagia gora goraka jarri zen eta, besterik gabe, Andres gurutzean hiltzera kondenatu zuen, baina gurutzetara.\nBere Maisua bezala hiltzera zijoela-ta, bihozkada beroak bota zizkion Gurutzeari, gaur Elizak bere otoitzetan biltzen duenez: “Agur Gurutze eder! Har nazazu zure besoetan, zuregandik zintzilik egon zen Kristo nire Maisuaren ikasle hau”.\n(Mateo 4, 18-23)\nJesusek, Galileako itsas-bazterrean zebilela, bi anaia ikusi zituen, Pedro deritzan Simon eta haren anaia Andres, itsasoan sareak botatzen, arrantzaleak bait ziren. Eta esan zien:\n- «Zatozte Nirekin, eta giza-arrantzale egingo zaituztet».\nHaiek berehala sareak utzi eta jarraitu egin zioten.\nHandik aurrera zihoala, beste bi anaia ikusi zituen, Santiago eta Joan, Zebedeoren semeak, itsas-ontzian sare-konpontzen ari zirela beren aita Zebedeorekin; eta dei egin zien. Haiek ere, berehala ontzia eta aita utzi eta jarraitu egin zioten.\nJesus Galilea osoan barrena zebilen, haien sinagogetan erakusten, Erreinuko Berriona hotsegiten, eta gaitz eta min guztiak sendatzen herrian.\nBossuet jakintsuak, Andres apostoluari “apostoluen lehen semea” deitzen dio. Izan ere, Bera izendatzen dute Ebanjelioek Jesus ezagutu zutenen artean lehenengoa. Ikusi zuen, bai, eta bizi izan zuen, labur bada be, Jesusek zekarren bizi berria.\nOndoren, bere anai Pedrori kontatu zion berak ikusi eta bizi izan duen esperientzi gozo sakona. Eta Pedro darama Jesusengana. Berdin egin zuen Santiagok Joanekin eta Bartolomek Felipekin. Dotrina xelebreekin burua nahaskildu ez, berari gertatu zaiona kontatu. Eta “Jesusen gaitza” isatsi.\nHori da guri gaur eskatzen zaiguna: jendeak ez du nahi dotrinarik, pozik eta gogo betean kristautasuna bizi dutenen esperientzia baizik. Eta, jakina, hori daukanak ematen du.\nGaur egun gero eta argiago ikusten da: etorkizuneko kristaua mistikoa izango da edo ez da izango. Mistikoa: hau da, Jesus Gure Jaunarekin eta bere Aitarekin harreman pertsonala eta sakona daukana, Espirituaren eraginez. Hori da norbere bizitzatik Jesusen testigu izatea, inork ikusten ez duen Jesus ikusgarri eta sinisgarri eginez, batez ere, bere erako biziera eramanez.\nzure Berri Onaren zabaltzaile\neta Elizaren artzain egin zenuen\nAndresek entzun zuen behin\n“etorri ta ikusi”\nta jarraitu Jesusi;\nberak Pedro anaiari\nJesus Jauna erakutsi.\nez zaio kosta gutxi...\nGurutzean hil zen, baina\nAndres dugu nagusi!


Ataun Irratia | Musika jaialdi batek amaiera emango dio Izan Bidea dinamikari urriaren 8an Illunben\nMusika jaialdi batek amaiera emango dio Izan Bidea dinamikari urriaren 8an Illunben\nSarek urriaren 8an amaituko du Izan Bidea dinamika Donostian, manifestazio eta musika jaialdi batekin.\nUrriaren 8an, larunbata, Sarek amaitutzat emango du Donostian 3.127.326 kilometro egiteko erronka, Izan Bidea dinamikaren barruan, manifestazio batekin. Ondoren, musika jaialdi bat izango da. Besteak beste, Su Ta Gar, Doctor Deseo, Belako, Zea Mays, Esne Beltza, Dupla, Rotten XIII eta Trikidantz arituko dira bertan. Gipuzkoako hiriburuan eskainitako prentsaurreko batean Sarek azaldu duenez, urriaren 8ko ekitaldiekin, Izan Bidearen erronkari amaiera emateaz gain, “Urteetan urruntze-politikaren amaieraren alde egin duten herritar guztiak batu nahi ditu, politika hau amaitzen ari den une honetan, bere bultzada eskertzeko eta lorpen hau, guztiona dena, errealitate bihur dadin aldarrikatzeko”.\nUrriaren 8ko aldarrikapenak jai giroan azalduko diren arren, herritarren sareak aitortu du oraindik lana dagoela egiteko: «Zalantzarik gabe, nahiz eta egin dugun bidea aitortu, esan behar dugu oraindik tarte luzea geratzen zaigula egiteko. Oraindik 90 preso baino gehiago daude etxetik urrun», Espainiako eta Frantziako kartzeletan. Sarek Euskal Herriko preso, iheslari eta deportatuen giza eskubideen alde egiten du, eta azken ekitaldi horretarako programazioaren zati bat aurreratu du: hasteko, 11: 00etan Boulevardean bilduko dira, Izan Bidearen erronkari aurre egiteko azken kilometroak egiteko, eta, jarraian, manifestazioa egingo dute Pio XII.aren plazatik Illunbeko kanpoaldera.\nManifestariak Illunbeko ateetara iristen direnean, ekitaldiaren bozeramaileek komunikatu bat irakurriko dute, ondoren goizaldera arte luzatuko den musika jaialdirako prestatutako barrak eta bazkaria irekitzeko. Lehenengo akordeak 15: 30etatik aurrera hasiko dira jotzen. Sarek, halaber, txikienentzako gune bat izango dutela iragarri du, Porrotxek eta «beste entretenimendu batzuek» parte hartuko baitute. Jaialdiaren antolaketa egokia bermatzeko, ehunka boluntarioren laguntza beharko dela adierazi du Sarek. Beraz, datozen hilabeteetan gune bat jarriko du bere web orrian, nahi duenak izena eman dezan laguntzeko.\nHerritarren sareak gogorarazi duenez, Izan Bidea dinamikaren helburu nagusia izan da, hain zuzen ere, «Bizikidetza, bakea eta euskal presoen eskubideen urraketaren amaiera defendatzea, horiek guztiak etxera itzultzen has daitezen». Hala ere, preso gehienek “bigarren graduan blokeatuta” jarraitzen dutela deitoratu du, eta horrek etxera itzultzeko prozesua “garatzea eragozten” diela. Halaber, Sarek salatu du salbuespeneko espetxe-politikak Euskal Herriko presoei «aplikatzeko araua» izaten jarraitzen duela.\nNahiz eta Sarek onartu duen «lortzen ari garela» urruntze politikari amaiera ematea, agindu du ez duela «normalizatutzat» joko «ez den egoera bat». Gainera, behin hurbilketa lortuta, “Bete beharreko etapa gehiago” geratzen zaizkigula gaineratu du. Azkenik, herritarren sareak modu positiboan ebaluatu du Izan Bidea dinamika, pandemia gorabehera, «Gizartearen zati handi bat inplikatzea» lortu duela uste baitu. Hala, Sarek eskerrak eman dizkie honako pertsona hauei: izan Bidean beren aletxoa eman dutenei eta sakabanaketa-politikaren amaiera eskatzeko urteetan lan egin dutenei.\naurrekoaHiguitak eta Vlasovek Bora gainditu dute Romandiako etapa nagusian\nhurrengoaUkrainako gerrak prentsa-askatasunaren aurkako erasoak eragin ditu Baltikoko herrialdeetan


Metropoliaren Hegoaldeko Saihesbideko lanak erritmo onean doaz 2023an AP68 errepidearekin lotzeko - Área de prensa - Bizkaia.eus\nMetropoliaren Hegoaldeko Saihesbideko lanak erritmo onean doaz 2023an AP68 errepidearekin lotzeko\n2019(e)ko azaroaren 22(a) 12:23\nImanol Pradalesek, Azpiegituretarako eta Lurralde Garapenerako diputatuak, iragarri du 12 hilabeteren buruan Arnotegiko tunelaren kalea errealitate izango dela\nBizkaiko Foru Aldundiak Metropoliaren Hegoaldeko Saihesbidearen eta AP68 errepidearen arteko konexioa 2023an operatibo egotea lortzeko aurreikuspenari eusten dio. Hala baieztatu du Imanol Pradalesek, Azpiegituretarako eta Lurralde Garapenerako diputatuak, Peñaskal inguruan egiten ari diren lanak bisitatu dituenean, Metropoliaren Hegoaldeko Saihesbidearen bigarren faseko (edo 1b faseko) obrak zatitu diren hiru zatietako lehena.\nLehen tarte horretako lanak, 9A izenez ezagutzen dena eta Peñaskaleko lotunetik Bolintxura doana, urtarrilean hasi ziren. Zati ia osoa Arnotegiko tunelen barruan burutuko da. Imanol Pradalesek iragarri du 12 hilabetetan errealitate izan daitekeela tunelaren kalea. Bisita honetan egiaztatu ahal izan dugu Metropoliaren Hegoaldeko Saihesbidearen bigarren faseko lanak oso erritmo onean doazela. Peñaskal eta Bolintxu arteko zati horretan Arnotegiko bi tunelak izango direnen herena baino gehiago aurreratu dute dagoeneko. Metroz metro aurrera egiten duen zulaketa da eta dagoeneko 502 metro aurreratu ditugu hodi baten, eta 549 bestean, zulatu beharrekoak 1.750 metro baino zerbait gehiago direnean , azaldu du.\nHurrengo tartea 9B da, Bolintxu eta Beteluri artekoa, eta bi azpiataletan banatzen da: Bolintxu-Beteluriko lotunea eta Seberetxeko tunela.\nDiputatuak zehaztu duen bezala Bolintxu inguruan lan guztiak alde horrek ingurumenean duen garrantzi bereziak baldintzatuta daude. Horrela irteerako ahoa Bolintxun inguratutako mikropiloteen bidezko pantaila batzuekin (aurrealdea eta alboak) konpondu da hondeatu beharreko bolumena minimizatzeko. Bolintxu errekaren ahoratzearen indusketa bi fasetan egingo da, ingurumen arrazoiengatik.\nPradalesek, halaber, iragarri du lanek aurrera egiten dutela azpiegitura osoan. Obra ezin hobeto ikusten da Beteluri aldean; esparru horretan lehen jarduketak aire zabalean egiten ari dira. Orain arte lur-erauzketa egin da MHSren eta AP68 errepideen arteko lotura kokatzeko eta Seberetxeko tunelaren indusketa hasteko. Beraz, epeak betetzen ari dira MHS eta AP68 2023. urtean lotuta egon daitezen, Bizkaiko mugikortasunerako funtsezko azpiegitura osatuz , ziurtatu du.


Hirurogeita hamar persona baino gehiagok hartu zuten parte larunbatean Barakaldo Naturalak, Eguzkik y Ekologistak Martxanek Casta?os ibaia auzolanean garbitzeko antolatutako ekimenean.\nUrtegiko presa eta Tellaetxe bitartean (500 bat metroko zatia), 800 kilo hondakin bildu zituzten. Espero zitekeen bezala, denetatik aurkitu zuten… plastikoak, gurpilak, erosketak egiteko karrotxoak, bateriak, bidoiak…\nAntolatzaileek Casta?os ibaia babesten jarraitzeko eskatu dute. Babestu jarrera inzibikoetatik, baina baita Errekatxo bailara mehatxatzen duten azpiegitura-proiektu erraldoietatik ere.\nLa entrada 800 kilo hondakin atera dituzte auzolanean Casta?os ibaitik aparece primero en Eguzki Talde Ekologista.


Garapenerako Solidarioak GKEak 215 kilo sendagai bidali ditu Habanako ospitale batera | Consumer\nGarapenerako Solidarioak GKEak 215 kilo sendagai bidali ditu Habanako ospitale batera\n"Zubi solidarioa" laguntza-programaren barruan dago ekintza hau.\nGarapenerako Solidarios gobernuz kanpoko erakundeak, Madrilgo Unibertsitate Konplutentsearekin eta El Puigeko Udalarekin (Valentzia) lankidetzan, 215 kilogramo sendagai bidaliko ditu gaur Habanako (Kuba) “El Vedado” ospitale poliklinikora. Ekintza hori “Zubi solidarioa” programaren barruan dago.\nPrograma horrek, 1995ean hasi zenetik, 50 tona sendagai eta osasun-material bidali ditu Latinoamerikako eta Afrikako 21 herrialdetako 128 osasun-zentrotara, bai eta Saharaz hegoaldeko Afrikako unibertsitateetan Solidarioek dituzten Prebentzio Medikuntzako Osasun Zentroetara eta Laugarren Munduan (etorkinentzako eta toxikomanoentzako arreta) lan egiten duten Madrilgo erakundeetara ere.\nGarapenerako Solidarioak herrialde horietatik jasotzen dituen sendagaien eskaerak bideratzeaz arduratzen da. Eskaera horiek medikuntzan doktore batek egiten ditu beti, eta sendagaien preskripzioan eta banaketan zuzeneko erantzukizuna du.\nGKE hori arduratzen da, halaber, osasun-beharrak, hartzaileak, sendagaiak Espainian dauden biltegiekiko lankidetza koordinatzeaz, iraungitze-datara irits ez daitezen, eta pleitetan preziorik onenak, aseguruak eta eragiketen azkartasuna kudeatzeaz. Horrela, sendagaiak guztiz behartsuenengana iritsiko direla bermatzen da, modu periodikoan eta etengabean, eta aireko zubi bat sortzen da, sendagaien horniduraren jarraipena ziurtatzeko.\nJasotako medikamentu gehienak dohaintza partikularretatik datoz, eta Solidarioek egoitza duten hirietako farmazietan eta osasun-zentroetan banatutako postontzietan jasotzen dira, zuzeneko dohaintzez gain.\n"Zubi solidarioa" kanpaina-eu medicamentos-eu


Ur jantzi, belaunaldi eta gogo kontuak - GARA\nBeso motzeko txalekoa zen nire lehen neoprenoa. Beltza, alboetan kolore arrosako bi marra deigarrirekin; eta bularrezurra birrintzen zidan kremailera handi bat zuen aurrealdean, gerritik lepora bidean. Gorputz atal guztietara odola jaurtitzen duen motortxoa dugun eremuan, berriz, kolore argitan “Rip Curl” zioen petatxua zuen. Ez dut oroitzen zenbait ordaindu nuen, baina anaia surflariak zituzten Harritxu eta Leire ahizpei erosi niela oroitzen dut, ikastolako nire gelakide bikiei. Antza, haien anaietako batek txapelketaren batean txaleko hura irabazi zuen eta sosa batzuk atera asmoz saldu nahi zuen. Berri-berria zen.\nEtxera bidean neoprenoa usaintzen nuen, gaur oraindik, zenbait neopreno esku artean ditudanean, oroitzen dudan usaina. Etxean, bainuontzia ur hotzarekin bete, eta, jarraian, neoprenozko txalekoa jantzita, baldosa hotzetik ur hotzetarako bidea egin nuen. Gorputz osoa sartu nuen uretan eta etzanda geratu nintzen denbora batez. Atera nintzenean ezpainak zuri-zuri nituen, gorputza dardarka, koskabiloak oliba hezur bihurtuta, eta txori txikiak berak ere alde egin zidan, edo ez nuen ikusten behintzat! Komunetik atera nintzenean ia ezin nuen hitzik ere egin, baina, hala ere, kafesne bero bat hartzeko esaten zidan nire amari, ezetz esaten nion, ez nuela batere hotzik pasa, neopreno hura bezalakorik ez zegoela, ez nuela ur hotza sentitu ere egin.\nUrte batzuk beranduago neopreno luzea erosi genuen Xiflok eta biok, Rip Curl markakoa berriz ere. Orduan, oraindik ere ez zegoen gu bezalako ipotxentzako neoprenorik; beraz, sobera handiak genituen ur jantziak ziren. Baina horrek ez gintuen arduratzen, luzaroan erabili ahal izango genituela baikenekien. Sabelaldean neoprenoa tolestu eta gerriko batekin lotzen genuen. Lepoa ez urratzeko, berriz, sekulako azkura eragiten zuten lepo luzeko jertseak janzten genituen azpitik. Eta berdin, hipotermiak jota ateratzen ginen arren, ezetz, guk ez genuela batere hotzik pasatzen esaten genuen.\nGizakiak ikusten edo sentitzen duena ikusi edo sentitu nahi duenarengatik aldatzeko duen ahalmen miragarria izango da. Geure burua engainatzeko dugun gaitasun aparteko hori.\nAzken urteotan neguko ur jantziekin jolasean ikusten ditut gaztetxoak portuan. Abuztuan, ura inoiz baino goxoago dagoenean, kukañan, errepidetik salto egiten eta eguzkitan txorizo bokadiloa jaten ikusten ditut, neguko neoprenoa erantzi gabe. Interneten belaunaldikoak dira, hondartzara olatuak ikustera jaitsi eta aurrean aparrik egon ez arren, baietz, olatuak badirela erantzuten dizutenen belaunaldikoak. Alferrik da mesedez itsasora begiratu eta ea hamar zentimetroko altuera duen olatu bat ikusten duten galdetzea, webcamean ikusi dutela eta baietz, olatuak badirela erantzungo dizute.\nEsajeratua dirudi, baina horrela da. Parean dutenari baina sinesgarritasun handiagoa ematen diote ordenagailuan ikusitakoari.\nBelaunaldi ezberdinetakoak gara, ez dugu elkar ulertzen; haienak guretzat eskaskeriak dira, eta, gureak, haientzat, txorakeriak. Baina badugu antzekotasun bat, gauzak berez zer diren baino, nola nahi genituzkeen ikusteko gogo eta ahalmena, alegia. Gizakiok geure burua engainatzeko dugun gaitasun mugagabe hori. Orain, falta zaiguna, gauza bera desiratzea da, baina kasu, hori ere gerta liteke. Edo, hori ere, nahi genukeenaren ezinezko adibide bat gehiago izango ote da?


Amurriora martxa egin dute Tubacexeko langileek greba mugagabearen 219. egunean - Amurrio - Aiaraldea.eus\nAimar Gutierrez Bidarte 2021-09-17 13:33\nAmurrioko piketetik udaletxera martxa egin dute Tubacexeko grebalariek, Enpresa Batzordea zuzendaritza taldearekin batzartu bitartean. Kaleratzeen aurkako greba mugagabeak 219 egun bete ditu gaur.\nBien bitartean, enpresa batzordea zuzendaritza taldearekin batzartu da eguerdian, eta une honetan bilduta jarraitzen dute bi aldeek. Jaurlaritzako Enplegu Sailarekin asteazkenean izandako bileran bertan zehaztu zuten gaurko hitzordua, lan gatazkari aterabidea ematea helburu.\nErtzaintzak 14 grebalari identifikatu ditu atzo eta gaur artean. Gaurkoan Tubacexeko Amurrioko lantegiaren ondoan dagoen Iñarratxu tren geltokian identifikatu ditu langileak poliziak. Horrela salatu du sare sozialetan Sortu Aiaraldeak:\nPoliziak 14 grebalari gehiago identifikatu eta salatu ditu atzo eta gaur artean Amurrioko #Tubacex-eko piketean.\n219 egun ondoren Eusko Jaurlaritza eta PNVren ekarpena errepresioa izaten jarraitzen du.\nLangileon eskubideak ez daude salgai, eutsi gogor\nKRIMINALIZAZIOA STOP! pic.twitter.com/h837t8pZtA\n— Sortu Aiaraldea (@SortuAiaraldea) September 17, 2021


Hasiera » Airline News » Lufthansa Group eta BASF-ek marrazo larruaren teknologia zabaltzen dute\nNatura eredu gisa hartuta, abiazioaren industriak urte asko daramatza arrastatze aerodinamikoa murrizteko moduak modu intentsiboan ikertzen\nLufthansa Technik-ek eta BASF-ek arrakasta lortzea lortu dute proiektu bateratu baten barruan\nAeroSHARK marrazo baten azalaren egitura fina imitatzen duen gainazaleko filma da\nAeroSHARK Lufthansa Cargo garraiolarien flota osora zabalduko da 2022an\nZenbat eta hegazkin batek marruskadura-erresistentzia txikiagoa izan airean, orduan eta erregai gutxiago kontsumitzen da. Natura eredu gisa erabilita, abiazioaren industriak urte asko daramatza arrastatze aerodinamikoa murrizteko moduak modu intentsiboan ikertzen. Orain Lufthansa Technik eta BASF arrakasta izan dute aurrerapauso bateratuan egindako proiektu baten barruan. AeroSHARK, marrazoaren larruazalaren egitura fina imitatzen duen gainazaleko filma, Lufthansa Cargo-ren garraiolarien flota osora zabalduko da 2022. urtearen hasieratik, hegazkina ekonomikoagoa izan dadin eta emisioak gutxituz.\n50 mikrometro inguru neurtzen dituzten erraketaz osatutako gainazalaren egiturak marrazo larruaren propietateak imitatzen ditu eta, beraz, aerodinamika optimizatzen du hegazkinaren fluxuarekin erlazionatutako zatietan. Horrek esan nahi du erregai gutxiago behar dela orokorrean. Lufthansa Cargo Boeing 777F garraiatzaileentzat, Lufthansa Technik-ek ehuneko bat baino gehiagoko arrastatzea murriztu du. Hamar hegazkineko flota osoari dagokionez, urteko 3,700 tona keroseno eta 11,700 tona CO2 isuri baino gutxiago aurreztea lortzen da, hau da, Frankfurteko Shanghaira joateko banako 48 hegaldien baliokidea.\n"Ingurumenarekiko eta gizartearekiko ardura funtsezko gai estrategikoa da guretzat", dio Christina Foerster-ek, Deutsche Lufthansa AG-ko Zuzendaritza Batzordeko kideak, iraunkortasunaren ardura duena. “Beti izan dugu protagonismoa ingurumena errespetatzen duten teknologiak sartzean. Hegazkinentzako marrazo larruazaleko teknologia berriak bazkide sendo eta oso berritzaileak ingurumenarentzat kolektiboki zer lor dezaketen erakusten du. Horrek lagunduko digu 2050erako klimaren neutraltasunerako helburua lortzen ".\n"Abiazio industriak industria kimikoaren antzeko erronkak ditu: etengabeko aurrerapenak egin behar dira klima babesten energia behar handiak izan arren. Gainazalen diseinuan eta aerodinamikan dugun ezagutza estua eta arrakastaz konbinatuz, orain aurrerapauso handia ematea lortu dugu. Hau praktikan jasangarritasunaren adibide bikaina da, lankidetzan oinarritutako lankidetzaren eta teknologia berritzaileen bidez lortua ", dio Markus Kamieth doktoreak, BASFeko zuzendari exekutiboen batzordeko kideak.\n"Harro gaude etorkizunean gure garraiolarien flota osoa modu eraginkorragoan funtzionatzeko gai izango garelako marrazo larruaren teknologiari esker eta gure flota modernoaren karbono aztarna gehiago murrizteko. Lufthansa Cargo-n AeroSHARK zabaltzeko egin ditugun inbertsioek kontzienteki berresten dute gure konpromisoa klima ekintzari buruzko Nazio Batuen garapen iraunkorraren helburuarekin ", azaldu du\nDorothea von Boxberg, Lufthansa Cargo AG enpresako zuzendari nagusia.\nKuwaiteko tabernek txertoa hartu ez duten herritarrak emirratua uzteko\nNew Yorkeko larrialdi gelak: amerikarrak ez direnak, eskandalagarriak eta arriskutsuak\nBrasilen bidaia berriak\nTxertoen ebanjelizazioa: Rioko Kristo Redentoreak argia piztu du Txertoak aurrezteko ikurrarekin\nSan Marinoko bidaien berri\nSan Marinok arrakasta handia izan du kutxazain automatikoetan\nFrankfurteko aireportuak Northwest Runway irekiko du ekainaren 1etik aurrera\nDelta Air Lines-en gaineko kontratazioak sasoiko prest dauden erreserbetara bideratuta\nBrand USA planak Estatu Batuetara egindako Nazioarteko Bidaia egiteko\nAire konpainiek lankidetza esanguratsuak sortu behar dituzte ingurumenaren iraunkortasunari aurre egiteko


Salgai daude Txapelen omenezko bertso saiorako sarrerak - Azpeitia - uztarria.eus\nJulene Frantzesena 2020-11-21 10:11\nIazko Txapelen omenezko bertso saioko irudi bat.\nAbenduaren 20an, igandez, izango da saioa, Soreasu antzokian. Kulturaz.eus atarian eskura daitezke sarrerak, hamar eurotan. Maialen Lujanbio, Amets Arzallus, Andoni Egaña, Jone Uria, Eli Pagola eta Jokin Uranga ariko dira kantuan.\nAurten ere ez du hutsik egingo Eusebio Eizmendi Txapel zenaren omenezko bertso saioak. Erniarraitz bertsozale elkarteak abenduaren 20rako, igandea, jarri du hitzordua, eta dagoeneko eros daitezke sarrerak Kulturaz.eus webgunean, hamar euroren trukean.\nSoreasu antzokian izango da saioa, 18:00etan hasita, eta Maialen Lujanbio, Amets Arzallus, Andoni Egaña, Jone Uria, Eli Pagola eta Jokin Uranga ariko dira kantuan. Gai-jartzaile lanak, berriz, Maddi Labakak egingo ditu.


...a ez dela hain erraza bizia sortzeko eta eboluzionatzeko beharrezkoak diren kondizioak izatea: kondizio zehatzak beh...\n... ote da? Lurrean bezala beste ingurumen batean eboluzionatu duen erreplika ezberdin bat ote da? Galdera horien edozein ...\n... da gure kasuan; kontua da Internetek dezente eboluzionatu behar duela oraino eta, egiari zor, ez dakigu zer gertatuko...\n...> da Silk; haren lanari esker ulertzen dugu nola eboluzionatu zuen unibertsoak izarrak eta galaxiak sortzeko kondizioak i...\nAhotsak ere eboluzionatu egiten du eta neu ez noa ene naturaz bestaldera.\n...>arteko elkarrekintza da aldatu dena, asko eboluzionatu duena, animalien zelulak konplexuagoak baitira.\n...it nola moldatu den gure generoa mendi hauetara, nola eboluzionatu duen. Eboluzio hori gabe, orain gu biok ez ginateke hemen e...\n... inferentziala eta analitikoa erabiliz, teknologiak nola eboluzionatu duen ikus dezakegu.\n...>bazara begietan, ezin izan duzu psikologikoki eboluzionatu. Edaten hasi zareneko adinean gelditzen zara, eta begiak ix...\nInteresatzen zaidana eboluzionatzea, ikertzea da...baina hori dirutan ordaindu behar izaten da ...\n...ts eta soila egiteari ez deritzot interesgarri, eboluzionatzeari, adierazpenak helarazteari, horrek betetzen eta harritzen n...\n...tzeko eta berari aurre egiteko kultura ere eboluzionatuz joan da.\nAzken hamarkadetan, euskal gizartea eboluzionatuz joan da eta gizartean, bizimoduan, balioetan eta bizitzaren...\n...>nahi ez izatea. Bada, horixe gertatu zait. Eboluzionatu egin dut eta ez dut ama izan nahi, Peru. Baina nora zoaz?\n...en matematikak aztertzen du, hain zuzen, nola eboluzionatzen duen denborarekin sistema batek, entropiaren eraginez.\nALIZIA.- Baina eboluzionatu bai, eta Germani horixe gertatu zaio. Zoaz ikustera eta kon...\nJESSI:(elkarri zirika) Eta zuk ? Noiz eboluzionatu behar duzu?\n... zaiolako dela. Abiadura bizian ari dira eboluzionatzen 3D inprimagailuei lotutako teknologia, eta adituak ziur dau...\n...u kopetan) XXI. mendean gaude, neandertalis. Hasi eboluzionatzen!\n...tu egin behar dugu atzean ez gelditzeko. Eboluzionatzea, esaten zaio horri!\nKOLDO: Tira, eboluzionatzen ariko naiz orduan!\n...ara egokituz joan dira eta helburuak bete ahala eboluzionatuz doaz. Elektrifikazioa, ur-kanalizazioak, landa-bideak...; g...\n...zeko produktuak lantzen. Beti saiatu da etengabe eboluzionatzen, produktu jatorrak lortu nahirik, ingurumena aintzat hartut...\n...abiltzen den antzera. Oraindik ere gehiago eboluziona dezakeela pentsatzen dut. Zer berezitasun dauka?Deigarriena...\nAZAROAK 25 (II). ERAKUNDEEN LANA. Baliabide ugari, eraginkortasun gutxi. Egilea(k) VENTAS, Leire. Berria, Euskal Editorea SM 2010 (1)\n...>, hain zuzen ere. Agirretxeren esanetan, « eboluzionatzeko ahalegina» egiten dute erakundeek, eta borondatea badute. H...\nAfrikan dugu jatorria . Egilea(k) ELHUYAR ZIENTZIAREN KOMUNIKAZIOA. Elhuyar Zientzia eta Teknologia, Elhuyar Fundazioa 2007 (1)\n...ctus -aren zenbait populaziok bakoitzak bere aldetik eboluzionatu zutela Homo sapiens -erantz.\n... oraingoa berdinak direla, eta ez, Iturriagak eboluzionatu egin du, baina neurri batean orduan ezarri zizkioten adjekt...\n...atu. Gizarte honentzako badirudi pertsonok ez dugula eboluzionatzen, badirudi 20 urterekin pertsona ausarta zena 40 urterekin e...\n...elkar nola ezagutzen duten eta euren harremanak nola eboluzionatzen duen ikusteko).\nCDen grabagailuek eboluzionatu egin dutenez, erreproduzitzen duten abiaduran baino dezente...\nAlex TNT. Musikaria. «AEBetan ez bezala, Europan musikari gutxik zaintzen dituzte xehetasunak». Egilea(k) LARTZANGUREN, Edu. Berria, Euskal Editorea SM 2009 (1)\n...>jotzea. Baina beste musika mota jotzen badut, eboluzionatu nahi dut, atzean gelditzea ez baita ona.\n...horrek antimateriarik ez duen unibertso bateraino eboluzionatu duen. Izan ere, materia eta antimateria elkartzean biak sun...\nAma Lurra. Egilea(k) , Edertrack estudioa. ETB dokumentalak, Euskal Irrati Telebista 2006 (7)\n...strakodermoak. Hauek anatomia gero eta landuagoetara eboluzionatu zuten, eta espezieak ugaldu eta egungo arrainetara iritsi z...\n...an iraun dute gaur arte, beste batzuk ordea, eboluzionatu, eraldatu eta izaki bizidun bihurtu ziren. Milaka milioi ur...\n...>. Izaki sinple horietatik hasi eta bizia eboluzionatuz joan da.\n...> 405 eta 310 milioi urte bitartean, landareek eboluzionatu egin zuten, uretatik irten eta planetan zehar hedatu ziren....\n40 22 Era askotara eboluzionatu zuten eta Lurrreko klima guztietara eta elikagai mota askot...\n...baldu dadin. Eurok gabe Ama Uretan sortu eta eboluzionaturiko izakiak ezin izango ziren lehorreratu eta lurraren jabe egi...\n...milioi urte bitartean agertu ziren. Ornodun eboluzionatu hauek, lau hankako jatorrizko animaliek alegia, anfibio eta...\nAmbrosio Garcia Leal. Biologoa. «Litekeena da beste planeta batzuetan bizi adimenduna eboluzionatu izana». Egilea(k) LARTZANGUREN, Edu. Berria, Euskal Editorea SM 2013 (3)\n...k ezartzen digun ziurgabetasunarekiko independentziarantz eboluzionatu besterik ez dugu egin. Horretarako sortzen dira adimena, im...\n...gongo dira, litekeena da bizi adimenduna eboluzionatu izana hiru mila milioi urteren buruan. Beraz, bai, baina ni...\n...ela estralurtarrek ere gero eta adimentsuago izateko eboluzionatzen dutela?Edozein planetari ezar dakioke hau, baina haien ingu...\nAmniozentesiak, ezinbestekoak direnean baino ez. Egilea(k) LAKAR IRAIZOZ, Oihane. Elhuyar Zientzia eta Teknologia, Elhuyar Fundazioa 2014 (1)\n...>. Oso berriak dira, eta, ezbairik gabe eboluzionatu egingo dute. Baina, une honetan, ebaluazio-agentziek azterg...\nAnimaliekin batera eboluzionatu, eta haien erasoetatik babesteko bide zorrotzak garatu ditu...\nAntzuak eta gure haginak. Egilea(k) ERREKONDO SALSAMENDI, Jakoba. Argia, Komunikazio Biziagoa, S.A.L 2014 (1)\n...z da batere ohikoa, ez du antzutasunerantz eboluzionatuko. Noizbehinka, mutazioren bat dela tarteko, aldaera antzu ba...\nDenborarekin, diziplinak eboluzionatu egin du, eta definizioa egokitzen joan zaio. Hala, gaur egu...\nAresek aitortu du 'oso positiboa' dela indarkeria errefusatu izana. Egilea(k) ERREDAKZIOA. , Euskal Irrati Telebista 2011 (1)\n... daudela eta ez dutela udaletara iristeko modurik eboluzionatzen ez duten bitartean".\nArkitektura iraunkorraren bost aitzindari. Egilea(k) GARIKANO, Antton. ETB dokumentalak, Euskal Irrati Telebista 2011 (2)\n"horra, bukatu dut!" Eraikinek eboluzionatu egiten dute.\ndira, espazioak etengabe eboluzionatuz joan daitezen.\nArkitektura margolan bihurtuz. Egilea(k) SUSAETA, Igor. Berria, Euskal Editorea SM 2013 (1)\n...> New Yorken. Sasoi hartan «beste zerbaiterantz» eboluzionatzen ari zela iruditzen zaio Ollokiegiri. «Batez ere paisaia eta...\nArto Artian: Musika txikien artasoro zabala. Egilea(k) MUÑAGORRI, Lander. Argia, Komunikazio Biziagoa, S.A.L 2009 (1)\n...ua, musika erabiltzen dute pertsona aberasteko, eboluzionatzeko, hazteko tresna gisa. “Ez dakigu zer garen, baina bai ordea...\nArto transgenikoaren inguruko argi gorriak. Egilea(k) AIZPURUA SARASOLA, Joxerra. Argia, Komunikazio Biziagoa, S.A.L 2012 (1)\n...n digulako transgenikoarena mendetan garatutako eta eboluzionatutako biziaren aurkakoa dela. Egindako ikerketaren ildotik ikertz...\nAsier Altuna. Egilea(k) ALMAGIA, Karolina. Ortzadar, Editorial Iparraguirre, S.A. 2011 (1)\n...otan gizartea baino aurrerago, bertsolaritzak nola eboluzionatu duen islatu nahi nuen. Lehen familia barruan ematen zen tra...\n...a gertatzen da. Eukalipto mota askok suari eusteko eboluzionatu dute, eta energia-erreserba izaten dute azalaren azpian. Ho...\n20-35 Koalak eukaliptoekin batera eboluzionatu du,eta haien hostoekin bizitzeko, digestio-aparatu luze eta...\n...>dena den, programa on batekin positiboki eboluzionatzen dutela ziurtatu du zuzendariak: "Berezko mugek iraungo dute...\nAuto autonomoak bidean. Egilea(k) ETXEBESTE ADURIZ, Egoitz. Elhuyar Zientzia eta Teknologia, Elhuyar Fundazioa 2018 (1)\n...>eta horren arabera kalkulatzen inguruan dagoenak nola eboluzionatu dezakeen, arriskuak non egon daitezkeen eta abar.\n- Irudikapen ikonikoa: irudikapen ikonikoa eboluzionatuagoa da, eta gertaerak pertzepzioen eta irudien bidez kodetzean ...\nBehaviorismoak ere eboluzionatu egin du, eta, gaur egun, jokabidezko psikologia kognitiboaz...\nBANDA ZABALEAN. Berria.info berri(tu)a eta parte-hartzailea. Egilea(k) BALENTZIAGA, Iker. Berria, Euskal Editorea SM 2008 (1)\n...>Interneten araua. Sarea etengabe ari da eboluzionatzen eta aldatzen, eta hor bizirik iraun nahi duenak aldaketa ho...\nBIRA. Miren Amuriza. Armak. Egilea(k) AMURIZA, Miren. Berria, Euskal Editorea SM 2016 (1)\n...istoriaurreko ehiztarien sen oinarrizkoetatik askorik eboluzionatu gabea. Nafarroan 100 biztanleko 8,8 arma ei daude gutxi gor...\nBakterio gehienak itsasotik kanpo garatu ziren. Egilea(k) ELHUYAR ZIENTZIAREN KOMUNIKAZIOA. Elhuyar Zientzia eta Teknologia, Elhuyar Fundazioa 2009 (3)\n...k aurkitu dute bakterio gehienek arbaso beretik eboluzionatu dutela, baina ez itsasoan, baizik eta lehorrean. Aldea\n...k aurkitu dute bakterio gehienek arbaso beretik eboluzionatu dutela, baina ez itsasoan, baizik eta lehorrean.\n...tza. Itsasoko bakterioen arbasoek iturri hidrotermaletan eboluzionatu zuten, hau da, tenperatura altuko guneetan, eta horrek hain...\n...a:gaizki ernaldutako loreetan, obulutegiek ez dute eboluzionatzen eta lorea erori egiten da.a\nTxandakatzeen diseinua eta maneiua eboluzionatuz joan da, labore berriak sartu baitira, zein bere ezaugarrie...\n...arren mailako kloroplastoak, eta uste da horiek eboluzionatu egin zutela eta organulu fotorrezeptore eraginkor bihurtu, ...\nBerrikuntza, azoken arloan. Egilea(k) MARQUET, Iñigo. Berria, Euskal Editorea SM 2010 (1)\nEgia da azokak eboluzionatuz joan direla azken urteetan, eta, pixkanaka, saldutako metro...\nBideo-jokoen hedapen geldiezina. Egilea(k) LETURIA AZKARATE, Igor. Elhuyar Zientzia eta Teknologia, Elhuyar Fundazioa 2012 (1)\nTeknologian eboluzionatzeaz gainera, gero eta plataforma gehiagotan erabiltzen dira bid...\nBilbo I+G+B aplikatuaren hiria izango da hil honetan. Egilea(k) ERREDAKZIOA. , Euskal Irrati Telebista 2009 (1)\n...i bat da Bilbo, garai berrietara moldatzen, eboluzionatzen eta berritzen asmatu duena", esan du Iñigo Segurak, Fedit-e...\n...>oinarrizko barne organigrama bera ez dira eboluzionatu eta ez da errealitatera egokitu Europan eta nazioartean are...\nBiodibertsitaterantz, txandaka. Egilea(k) LAKAR IRAIZOZ, Oihane. Elhuyar Zientzia eta Teknologia, Elhuyar Fundazioa 2008 (1)\n...netik komunitateek ez dute kontinenteetan bezala eboluzionatzen. Bereizten den unetik izugarri murrizten da ekosistema horr...\n...>, adibidez). Garapen horren ondorioz, bizaldiko eboluzionatuak sortu ziren, eta, une batetik aurrera, bizaldikoa baino har...\nBizi artifiziala eta haren ondorioak. Egilea(k) MORENO, Alvaro. Elhuyar Zientzia eta Teknologia, Elhuyar Fundazioa 2009 (2)\n...rma horrek bere burua antolatzea, irautea, eta eboluzionatzea; horiek baitira, azken batean, materia biziaren propietatea...\n...tarako oinarrizko beste material batzuk erabilita: eboluzionatzeko, erreproduzitzeko eta abarrerako gai ziren ordenagailu-prog...\nBiziaren etxea. Egilea(k) KORTABITARTE EGIGUREN, Irati. Elhuyar Zientzia eta Teknologia, Elhuyar Fundazioa 2008 (3)\n...>eta hortik aurrera etengabe eboluzionatu duela; eboluzionatzearekin batera, Lurra bera eraldatu ere egin da, gainera! Ez pentsa...\n...animaliek nahiz landareek beste modu batera eboluzionatuko luketela. Izan ere, egungoen moduko egunek, 24 ordukoek, ga...\n...>, sortu zela, eta hortik aurrera etengabe eboluzionatu duela; eboluzionatzearekin batera, Lurra bera eraldatu ere ...\nBizidunek egina eta desegina. Egilea(k) LAKAR IRAIZOZ, Oihane. Elhuyar Zientzia eta Teknologia, Elhuyar Fundazioa 2009 (1)\n...merkatura iritsi ahal izateko, eta ekonomikoki eboluzionatu ahal izateko, ezinbestekoa da horren inguruko ikerketak egi...\nBizkarroiek egin dute indar handiena gizakion gene-aldakortasunean. Egilea(k) ELHUYAR ZIENTZIAREN KOMUNIKAZIOA. Elhuyar Zientzia eta Teknologia, Elhuyar Fundazioa 2012 (1)\n...a dutela birusek eta bakterioek baino, mantsoago eboluzionatzen dutelako, eta, hortaz, denbora nahikoa ematen diotelako giz...\nBlog: La Fragua / Jokalari aniztun on-line bideojokoa / Bideoa: 'Nueve meses de gestaci�n' / Online alternatibekin erosketetara. Egilea(k) CONSUMER. Consumer, Eroski S. Coop. 2006 (1)\n... dena den, bi adieratan ari da eboluzionatzen.\n...natzen badu, autoak eboluzionatzen badu, elektronikak eboluzionatzen badu, ez dago arrazoirik sukaldaritzak ere aurrera ez egite...\n...e aurrera ez egiteko. Zergatik ez du eboluzionatuko egungo sukaldaritzak? Hala izan behar du. Iritzi honetakoak...\n...> askotan bezala. Modak eboluzionatzen badu, autoak eboluzionatzen badu, elektronikak eboluzionatzen badu, ez dago arrazoirik ...\n...egin dezagun beste alderdi askotan bezala. Modak eboluzionatzen badu, autoak eboluzionatzen badu, elektronikak eboluzionatz...\n...areen babespean gertatzen da. Bertan zenbait espeziek eboluzionatu zuteneko jatorrizko baldintzak antzematen dituztenez, balit...\nDarwin, pentsalari arriskutsua. Egilea(k) SUDUPE MARTIJA, Jon. Berria, Euskal Editorea SM 2008 (1)\n...>irain» nagusietako bat da Darwinena. Animalia eboluzionatuak gara eta gure herentziaren marka daramagu, anatomian eta DN...\n...aso komun batetik gatozela eta batzuk besteetatik eboluzionatzen dugula, eta, bi, zer mekanismoren bidez gertatzen den ebolu...\nDatuak ez dira gauzak, pertsonen parte dira. Egilea(k) AGIRRE RUIZ DE ARKAUTE, Aitziber. Elhuyar Zientzia eta Teknologia, Elhuyar Fundazioa 2018 (1)\nTeknika eboluzionatuz joan den heinean, kezkak aldatzen joan dira. Orain, kezka h...\n... barruan kudeatzen ditugun talde nortasun horiek nola eboluzionatuko duten.\nDebbie Bookchin: "Naturarekin dugun harreman mota gizarteko harremanen isla da". Egilea(k) BARANDIARAN, Lukas. Argia, Komunikazio Biziagoa, S.A.L 2017 (1)\n...n krisiaz hitz egin zuen 80ko hamarkadan. Nola eboluzionatu du krisi horrek?\nDibertsitate handiena agerian. Egilea(k) LAKAR IRAIZOZ, Oihane. Elhuyar Zientzia eta Teknologia, Elhuyar Fundazioa 2010 (1)\n...i urtetik gora daramate mikroorganismoek munduan, eboluzionatzen. Hainbeste denboran, era guztietako "esperimentuak" egin di...\nDiruaren gorakada 2. Egilea(k) GARIKANO, Antton. ETB dokumentalak, Euskal Irrati Telebista 2010 (1)\n...> duela guk nahiko genukeen bezain lasai eboluzionatzen.-----------------------------------------------------------...\nDolly jaio eta hamar urtera . Egilea(k) ELHUYAR ZIENTZIAREN KOMUNIKAZIOA. Elhuyar Zientzia eta Teknologia, Elhuyar Fundazioa 2007 (1)\n...> ez. Auzia ez da argitu, baina eztabaidak eboluzionatu egin du, eta ahoz aho dabiltzan auziak klonazio terapeutiko...\n...inek daukan handiagoa erabakitzeko borrokatzen. Gizakiok eboluzionatzeko eta elkarrekin bizitzeko aukera daukagu, elkarlanean aritze...\nDonostiako Jazzaldia. Ray Davies: «Lehen aldia balitz bezala jotzen dut abesti bakoitza». Egilea(k) URKIOLA, Irati. Berria, Euskal Editorea SM 2014 (1)\n...inazioa» baitira kontzertuak. Hala, kantek etengabe « eboluzionatzen» dutela nabarmendu du, eta horretarako publikoa «ezinbestek...\nDortoken eboluzioaren teoria, hankaz gora. Egilea(k) ELHUYAR ZIENTZIAREN KOMUNIKAZIOA. Elhuyar Zientzia eta Teknologia, Elhuyar Fundazioa 2009 (2)\n...osil aurkitu berriak iradokitzen du dortokek itsasoan eboluzionatu zutela, eta ez lehorrean, fosil hori aurkitu aurretik ezagu...\n...>. Horrek adierazten du oskolaren bi zatiek bereiz eboluzionatu zutela, eta ez zirela sortu dortokek zituzten hezur-plakak ...


Irregulartasunak salatu ditu Bergarako Gobernuak atez atekoaren aurkako sinaduretan - Bergara - Goiena.eus\nIrregulartasunak salatu ditu Bergarako Gobernuak atez atekoaren aurkako sinaduretan\nMonika Belastegi 2013-10-17 22:50\nBergarako Udal Gobernu taldeak agerraldia egin du gaur eguerdian hondakinen bilketa sistema berriaren ezarpenaren eta gai honen inguruan azken hilabeteotan esan direnen inguruan azalpenak emateko. Salatu dute Bergara Garbiak eta EAJk herritar ugariren zilegizko desadostasuna manipulatu eta itsusitu egin dutela, eta sistema berriaren kontra egon diren sinadura bilketetan irregulartasunak egon direla.\nGaikako hondakin bilketaren eta horren bueltan azken hilabeteetan esan direnen inguruan agerraldia egin du gaur eguerdian Udal Gobernu taldeak. "Pozten gaitu adierazteak aurrera jarraitzen dugula hondakinak gaika biltzeko proiektuarekin eta laster izango dugula martxan emaitzarik onenak lortzen dituen bilketa sistema Bergaran", esan du agerraldian Jaione Isazelaia alkateak.\n"Egia da gai korapilatsua" dela eta "oraindik ere herritarren artean tentsioa" sortzen duela esan du , baina "Gobernu taldeak tentsio hori apaltzeko saiakerak" egin dituela eta "prest azaldu diren pertsona eta talde guztiekin gaia lantzeko beti irekita agertu" direla ere azpimarratu du.\nHondakinen problematikari erantzuna emateko "ahalegin handiak" egin dituztela azaldu du alkateak: "Herritarrengana gerturatu gara, atariz atari bilerak eginda; hainbat informazio saio antolatu ditugu; sistemari forma emateko parte hartze saioak egin ditugu; eta, azkenik, oposizioarekin eta herriko beste hainbat eragilerekin batera mahai batean jesarri gara guztiontzako irtenbiderik hoberena bilatzeko. Onartu beharra daukagu, tamalez, azken honek ez duela ia fruiturik eman".\n"Datuak ez dira errealak"\nGehitu duenez, kontziente ere badira "herritar batzuek ez dutela onartzen" proposatzen duten aldaketa. "Baina kontziente gara, era berean, ezin diegula entzungogor egin duela bi urte gugan konfiantza jarri zuten bergararrei. Are gehiago, herrian dagoen oposizioa kuantifikatzeko eman diren zifrak eta datuak errealak ez direla jakinda. Izan ere, Bergara Garbiak eta EAJk 4.691 sinaduraz hitz egiten badute ere, datu horiek egiazkoak izatetik urrun daude", gehitu du Isazelaiak.\nAurkeztutako dokumentuak udal idazkariaren laguntzaz aztertu dituztela azaldu du eta salatu nahi izan dute "Bergara Garbia plataformak eta EAJk herritar ugariren zilegizko desadostasuna manipulatu eta itsustu dutela".\nAzalpenak eskatu dizkiete\nHorren aurrean azalpenak eskatu nahi izan dizkiete publikoki Bergara Garbiari eta EAJri, zenbait galdera planteatuta: "Zer dela eta deitzen die sinadura bilketa dokumentu hauei, sinadurarik jaso ez denean? Zer dela eta daude orrialde osoak pertsona berak idatzita? Zergatik daude Bergara Garbiako eta EAJko hainbat politikariren izenak bikoiztuta? Zergatik daude Bergarakoak ez diren izenak zerrendetan?".\n"Egia esan, iruzurrari buruzko informazio hau ez da berria guretzat", esan du Isazelaiak, "baina ez dugu publiko egin nahi izan, berez teknikoa den gai honi kutsu politikoa eta morbosoa ez ematearren. Gobernu talde bezala arduraz jokatzea egokitu zaigu, bergararren arteko tentsioa ekiditeko".\nBergara Garbiak eta EAJko eta PSEko ordezkariek horren berri bazutela ere esan du, "baina egoera gogortzen jarraitu dute eta orain galdeketarako dei egin dute". Eta dei horren aurrean zera gehitu du: "Adieraz dezakegu ez dugula konfiantzarik, ez galdeketaren asmoetan, ezta emaitza posibleetan; izan ere, aurrekariak ditugu: batetik, Bergaran bertan, ustezko sinaduron iruzurra eta, bestetik, Gipuzkoan orain arte egin diren galdeketen sinesgarritasun falta".\n"Arduraz jokatzea dagokigu"\nEgoera horren aurrean "arduraz jokatzea" dagokiela uste du Isazelaia alkateak, Gobernu taldeko gainerako kideek bezala. "Herritarrak aspertuta daude gai honekin eta behin betiko erabakia hartzeko ari zaizkigu eskatzen", esan du. Eta gehitu du: "Gainera, hondakinen gaiaz gain, Bergarak eta Debagoien osoak baditu oso garrantzitsuak eta larriak diren gaiak eta hauen inguruan jarri nahi dugu gure arreta eta indar osoa legegintzaldiaren bigarren zatian".\nAmaitzeko, "herritarren beldurrak uxatu" nahi dituztela azpimarratu du, eta lasaitasun mezua igorri. "Aldaketa oso txikia da eskatzen duguna eta ziur gaude herritarrek ondo egingo dutela", adierazi du.


Energiaren superheroiek bat egingo dute Zumardiaundian - Tolosa - Tolosaldeko ataria\nEnergiaren superheroiek bat egingo dute Zumardiaundian\nJosu Artutxa Dorronsoro 2019-06-07 08:59\nEnergia aurrezteko kanpaina berri bat abian jarri zuten martxoan, eta bihar izango da amaiera festa, jolasekin.\nNazioarteko kezka nagusietako bat da ingurumen egoera, batez ere, energiaren alorrean. Eskualdeko gaztetxoek, kontzientziazio bidean, duela hiru hilabete ekin zioten energia aurrezteko kanpainari. Horretarako, Tolosaldea Garatzen garapen agentziak lanketa berezia egin du.\nAzken hiruhilekoan, aurrezteko erronkak proposatuz, ekintza ugari burutu dituzte, Energiaren superheroia izateko gida erabiliz. Izpi superheroiaren laguntzaz, egunerokotasunean energia aurrezteko urratsak eman dituzte. Horrela, puntuak lortu, eta superheroien taldera batzeko aukera izan dute.\nKanpainak arrakasta handia izan du. Eskualdeko herri guztietako ikasleei banatu zieten liburuxka, eta segituan agortu zituzten Izpi superheroiaren lehen 300 kapa eta antifazak. Ondorioz, gehiago eskatu behar izan zituzten. «Haurren konpromiso mailari balioa eman, eta egindako ahalegina zoriondu nahi dugu», diote garapen agentziatik. Superheroi egiteko eta gidaren bertsio digitala eskuratzeko aukera dago, oraindik, tolosaldeagaratzen.eus webgunean.\nSUPERHEROIEN I. TOPAKETA\nAtzo ospatu zen Ingurumenaren Nazioarteko Eguna. Hain justu, ospakizun hori baliatuko dute, kanpainarekin amaitzeko. Lehenik eta behin, atzo, familiarteko auzolana eta hainbat tailer egin zituzten Zizurkilen. Adunako kultur etxean, berriz, birgaitzeari buruzko saio praktikoa.\nBestetik, bihar, Energiaren Superheroien I. Topaketa ospatuko dute Zumardiaundian, Tolosaldea Garatzenek antolatuta. Jolasak eta frogak egingo dituzte eta, ondoren, superheroi guztiekin argazki erraldoi bat aterako dute. Antolatzaileek Izpiren kapa eta antifazarekin bertaratzea eskatu diete eskualdeko ikasleei. Biharkoa, ordea, ez da azken ekitaldia izango. Igandean, mendi irteera egingo dute Adunan.\n17:30. Ginkana eta jolasak, Intujairen eskutik.\n18:30. Merienda eta superheroien argazki erraldoia.\n19:00. Ekitaldiaren amaiera.\n*Eguraldi txarra eginez gero, bertan behera geldituko da.\n9:30-11:30. Adunako biodibertsitatea eta fauna ezagutzeko mendi irteera, herriko plazatik abiatuta. Arropa eta oinetako erosoak, ura eta prismatikoak eramatea gomendatzen dute. Gehienez, 30 lagun. Izena aldez aurretik eman behar da.


Gaztelekuko Musika Ekipo Txikiaren erabilera arautzeko protokoloa zehaztu dute zerbitzu arduradunek. — Oñatiko udala\nGaztelekuko Musika Ekipo Txikiaren erabilera arautzeko protokoloa zehaztu dute zerbitzu arduradunek.\nHelburua, azkenaldian sortu diren arazoak saihestea da.\nGaztelekuko Musika ekipo txikiaren erabilerarako protokolo hau udal departamentu ezberdinetako arduradunei zuzendutako dokumentua da printzipioz. Gaztelekuko musika ekipoaren lagapena eskatzen dutenei eman beharreko argibideak. Baina ahalik eta zabalpen gehien ematea komeni dena ekipoaren beharrean egon daitekeen edozein kolektibok ezagutu dezan.\nHerrian edozein ekintza antolatzen duten taldeek gaztelekuko musika ekipo txikia erabili nahi badute, Gaztelekuko arduradunekin harremanetan jarri behar dira ekitaldia baino egun batzuk lehenago. Horretarako, Gaztelekura bertara joatea komeni da. Instalazioak goiz edota arratsaldez egunero irekitzen dira eta bertara telefonoz deituta edo mezu elektronikoa bidalita zita egin daiteke.\nGaztelekuko langilek ekipoa nola muntatu eta funtzionatzen duen azalduko diete, ez baitago ekipoa muntatzeko zerbitzurik. Komenigarria da beraz ekipoarekin arituko den pertsona bera izatea azalpenak entzutera joango dena.\nEkipoak nola funtzionatzen duen jakinik, honen bila eta bueltatzera noiz joango den ere zehaztu beharko da. Hori Gaztelekuko langileekin adostuko da eta hauek bermatuko dute hitzemandako orduan han izango direla. Halakorik ezin denean, eskatzaileari Gaztelkuko giltza utziko zaio. Neurri honekin udaltzainek batzuetan egin behar izan dituzten atezain lanak egitea saihestu nahi da. Udaltzainen laguntza ezinbesteko kasuetan bakarrik eskatuko da baina beti ere, Gaztelekuko langileek aurrez abisua eman eta gero.\nEkipoa bueltatzen den bakoitzean errebisatu eta frogatu egingo da, egoera onean bueltatu dela konprobatzeko. Gaztelekuko arduradunek musika ekipo txikiaren erabilerarako osatu duten protokolo idatzi hau udaleko departamendu ezberdinetako teknikoei jakinarazi zaie, aurrerantzean, ekipoa eskatzen dutenei jakinarazi diezaieten.


Goian eta behean, giro herrikoia : Irutxuloko Hitza\nGoian eta behean, giro herrikoia\nIntxaurrondo Eguna da Intxaur jaietako jarduerarik politena, tradizio handiko zerbait den heinean, bizilagun guztiak inplikatzen baitira egun horretako ospakizunean. Auzoko bi jai batzordeen artean –Intxaurrondo Zaharrekoa eta Intxaur jaietakoa– txandakatzen dira egun horren antolakuntzan, eta urtez urte lehiatzen dira hoberen zeinek antolatzen duen ikusteko. Aurtengo moduan Intxaur jaien esku gelditzen denean, tortilla txapelketa, bazkari herrikoia eta bingoa egiten dute Sagastieder plazan. Ondoren, kalejiran joaten dira txarangarekin, auzoa girotzeko.\nIntxaurrondo Zaharrari dagokionez, jaietako ostiraleko afari herrikoia da jarduera nabarmenena eta jende gehien biltzen duena. Gaueko kontzertuen aurretik afaltzen dute giro euskaldunean auzoko haur, gazte eta helduek, Letaman gaztetxeko plazan, eta zozketak eta bingo musikatua egiten dituzte afaldu ondoren. Bitxikeria gisa, hurrengo urtean guztian zehar auzoko alkatea izango dena aukeratzen dute bizilagunek, eta pribilegio batzuk izaten ditu. Izan ere, mahai propioa jartzen diote alkateari afarian, eta otarrainxkak bezalako luxuko jakiak izaten ditu.


Ezohiko erronka bat - Bizkaiko Hitza\nDrogekiko mendekotasuna gainditzeko zentroetako jarduna baldintzatu du konfinamenduak. Etorkintza fundazioak Kortezubin duen egoitzan, emozioak kudeatzeko gaitasuna lantzeko aukera bihurtu dute egoera berria.\n2020, maiatzak 08 Albisteak, Asteko Gaiak, Bizkaia, Gizartea 843\nOrain, Unairekin batera, hogei paziente inguru daude Kortezubiko egoitzan. Gehiago ere egoten dira, baina apirilean ia ez dute berririk jaso; normalean baino sarrera gutxiago izan dituztela azaldu du Maddi Labaienek: “Dena nahiko geldituta egon da”. Etorkintzako psikologoa da Labaien, eta Kortezubiko zentroan egiten du behar.\nAlerta egoera ezarri zenetik pazienteak ezin dira egoitzatik irten, eta ezin dute bisitarik jaso. Hala gertatu da edozein zentrotan bizi diren egoiliar guztiekin; han bakartu behar izan dira. Egoera berean daude, esaterako, Gizakia fundazioak Gordexolan duen egoitzan. Berrogei lagunentzako lekua dute, eta 37 paziente ari dira une honetan sei hilabeteko terapia betetzen. Haiek ere bakartuta daude, egoitzatik irten ezinik eta bisitarik jasotzeko aukerarik gabe; beharginen sartu-irtena baino ez dago baimenduta.\nGordexolako eta Kortezubiko zentro bi hauetan koronabirusa sartzea eragozten lagundu die bakarraldiak, eta lortu dute. Baina euren egunerokotasunean eragin nabarmena izan du. Labaienek kontatu du Etorkintzaren zentroan egiten dituzten ekintzetan nabarmen igarri dela aldaketa. Esate baterako, ezin dituzte egin arratsaldeetan eta asteburuetan zentrotik kanpo egiten zituzten paseo, bizikleta txango eta bestelako ekintzak. Labaienen esanetan, jarduera horiek “oso garrantzitsuak” dira, “burua oxigenatzen laguntzen dietelako”. Eta familien bisitek ere mesede itzela egiten dietela azpimarratu du.\nAzken egunetan ahalegindu dira normaltasunera itzultzeko pausoak ematen; adibidez, taldekako ekintzak, terapia saioak eta tailerrak berreskuratu dituzte zentro barruan. Baina oraindik falta dute ohiko egunerokotasunera itzultzeko.\nAlarma egoera ezarri ondorengo lehen asteetan behargin batzuk zentroan bertan geratu ziren, itxialdia pazienteekin batera betetzen. “Denok lanera etorri beharrean, talde bi sortu genituen; bat etxean gelditu zen, eta bestea lanean konfinatuta egon da. Bataren bat gaixotzen bazen, etxekoak zeuden ordezkatzeko”. Labaien konfinamendu egoerako lehen astean zentroan egon zen, eta gero etxean igaro ditu beste taldekoei lekukoa emanda. “Hemen egon diren lankideek hiru aste egin dituzte bakartuta, pixka bat egoera lasaitu den arte. Denbora horretan positiborik ez da egon, eta, jendea ez denez atzera eta aurrera ibili, seguru egon gara ez zegoela gaixorik”. Orain, lantaldea handiagoa da: psikologo guztiak daude lanean, eta sukaldaria ere hasi da beharrean.\nLabaienek ohartarazi du zentrora doazenetako batzuk, drogamendekotasuna dutenez, “desegituratuta” iristen direla. “Kontsumoaren gaineko kontrola galduta egoten dira; ez da egoten ordenarik euren bizitzan. Hasieran, ordena hori sortzen saiatzen gara: ondo jan, ondo lo egin…”. Eta, oinarrizkoa berreskuratzen dutenean, lehen bi asteen ondoren, terapeutikoki lanean hasten dira.\nGuztira, sei hilabete egiten dituzte Kortezubin. Lehen bi hilabeteetan, bisitak jasotzen dituzte, asteburuetan. Bigarren hilabetetik laugarrenera, dena ondo badoa, arazorik ez bada egon eta familiak pazientearen jarraipen bat egiten badu, asteburuetan irteten dira familiarekin egotera. Laugarren hilabetetik hasi eta amaitu arte, familiarekin irteten dira, baina badute aukera bakarrik edo familiakoa ez den beste pertsona batzuekin egoteko ere.\nTerapia prozesuaren parte hori erabat gelditu zaie, osasun agintariek bakartzea hausteko erabakia hartu arte. Eta bukaerako faseko jendea, lana aurkitzen eta non bizi ahal den begira ibili dena, irteera prestatu ezinik geratu da. “Antsietatea sortzen die, frustrazioa, baina suposatzen dut itxialdia dela-eta gainontzeko guztioi gertatu zaiguna dela”. Paziente baten kasua kontatu du; bizpahiru astetan kanpora irtetekoa da, terapia prozesua bukatuta. “Aste honetan deika dabil lana bilatzen, baina enpresa askotan esaten diote itxaron egin behar dela, dena lotuta dagoela. Ziurtasun falta itzela sentitzen du”.\nUnaik , hala ere, topatu dio alde onik itxialdiari. “Barruan itxita egoteak, kalera ez ateratzeak, segurtasuna eman dit, kanpoan berriro kontsumitzen hasteko arriskua daukat eta. Barruan ez dago horrelakorik”. Labaien “oso pozik” dago paziente taldeak egoerari aurre egin dion moduarekin. “Oro har, ondo dabiltza. Egon dira txokeak, aste hauetan etxe askotan gertatu den bezala, baina dena atera dute aurrera”. Uste du neurri batean on egin diela, balio izan dielako euren artean gehiago elkartzeko, taldea sortzeko; animatzeko eta elkar babesteko. “Eta hori ere oso ona da euren prozesuan aurrera egiteko”.\nAzaldu du drogamendekotasuna arlo emozionalean zerbait ondo ez doan ondorio izaten dela sarritan. “Emozioak kudeatzeko zailtasunak izaten dituzte. Hau bizitzak denoi jarri digun egoera bat da, proba moduko bat, eta ikusi behar dugu zelan moldatzen garen. Gauza asko ez daude gure esku. Zelan egiten diegun aurre, zer tonu emozionalekin… Haserrea eta tristura sentitzen ditudanean, zer egin dezaket? ‘Lehen kontsumitu egiten nuen, orain zelan kudeatuko dut?'”.\n+ “Gure kezka nagusia da zer gertatuko den gero pertsona hauekin”